Sakit Hati Disindir Jadi Punca Dua Isteri Jurulatih Bergaduh Tarik Rambut Di Restoran

Semalam, media melaporkan berlaku satu pergaduhan antara dua isteri jurulatih bola sepak terkenal di sebuah restoran di Shah Alam.

Berdasarkan laporan Sinar Harian, Ketua Polis Daerah Shah Alam, Asisten Komisioner Mohd Iqbal Ibrahim berkata, siasatan dijalankan mendapati kejadian melibatkan isteri pertama dan kedua jurulatih bola sepak tersebut. Berang disindir dalam satu program rancangan realiti televisyen dipercayai menjadi punca pergaduhan mereka.

“Siasatan mendapati isteri pertama berasa tersindir dengan kenyataan yang dikeluarkan isteri kedua dalam sebuah rancangan realiti televisyen.

“Isteri pertama jurulatih tersebut turut memarahi madunya dan mendakwa wanita itu telah berkahwin dengan suaminya tanpa pengetahuannya,” katanya menerusi kenyataan pada Isnin.

Beliau turut berkata telah berlaku insiden tarik menarik rambut antara dua individu terbabit. Pertengkaran di dalam restoran juga turut berlarutan hingga ke bahagian luar restoran.

“Setakat ini tiga individu termasuk suami kepada kedua-dua wanita itu telah dipanggil bagi dirakam percakapan berhubung kejadian,” katanya kepada Sinar harian.


Sakit Hati Kerana Kerap Dimarahi, Wanita Ini Bunuh Ibu Mertua Dengan Racun Biawak

Seorang wanita di Desa Lebung Itam, Indonesia meracuni ibu mertuanya sehingga meninggal dunia. Kejadian ini berlaku disebabkan suspek tidak tahan lagi gara-gara sering dimarahi oleh ibu mertuanya.

Tribun News melaporkan wanita itu bertekad meracuni ibu mertuanya dengan mencampur racun biawak ke dalam ikan yang dimasak khas untuk ibu mertuanya yang berusia 61 tahun.

Laporan turut menunjukkan bahawa bukan sahaja ibu mertuanya yang menemui ajal, tetapi tiga ekor kucing yang dimiliki oleh ibu mertuanya juga ditemui mati dengan kesan mulut berbuih.

Suspek wanita berusia 45 tahun itu dikatakan tinggal bersama mangsa dan mereka sering bergaduh. Ketika ditahan oleh pihak polis, dia mengaku melakukan jenayah terbabit.

“Setelah ditanya, ternyata pelakunya, Dewi Asmara, mengaku telah menambahkan sebanyak sesudu racun biawak ke dalam makanan ibu mertuanya,” kata Ketua Polis Ogan Komering Ilir, AKBP Alamsyah Pelupessy.

Suspek kini bakal menghadapi hukuman penjara 20 tahun atau hukuman mati yang diperuntukkan di dalam artikel 340 KUHP bagi pembunuhan yang dirancang.

Pengerusi Masjid Lavender Height Senawang bunuh anjing guna racun? Klik pautan di bawah untuk membaca.

Pengerusi Masjid Lavender Height Senawang Bunuh Anjing Menggunakan Racun?

Produk Makanan Ini Dilarang Kerana Mengandungi Racun Dan Maklumat Palsu

Diumpan Dengan ‘Nasi Beracun’, 10 Ekor Kucing Dan Anjing Terbiar Mati Dalam Tempoh Sebulan


Sakit Telinga Setiap Kali Naik Kapal Terbang, Anda Mungkin Alami ‘Barotrauma’

Anda selalu mengalami sakit telinga ketika menaiki kapal terbang? Anda mungkin mengalami barotrauma.

Barotrauma bermaksud keradangan pada telinga yang disebabkan oleh perubahan tekanan udara di dalam telinga. Ia sering kali berlaku jika terdapat perubahan altitude dalam jangka masa pendek. Masalah ini seringkali terjadi kepada traveller dan juga diver.

Sebelum saya terangkan lebih lanjut tentang barotrauma, lebih bagus jika kita dapat mengetahui tentang struktur dan fungsi telinga kita.

Telinga terbahagi kepada 3 bahagian; telinga luar, tengah dan dalam. Telinga luar terdiri daripada cuping telinga dan salur telinga. Ia berfungsi sebagai pengumpul suara.

Telinga tengah terdiri daripada gegendang telinga, tympanic cavity, dan ossicles. Bunyi yang masuk akan melalui telinga tengah dan menyebabkan gegendang telinga dan ossicles bergetar.

Telinga dalam terdiri daripada saraf pendengaran, koklea dan salur separuh bulat. Getaran dari telinga tengah akan tukarkan kepada electrical impulse seterusnya dihantar ke otak untuk diproses.

Selain 3 bahagian telinga yang dinyatakan, terdapat satu lagi tiub yang sangat penting; Tiub Eustachian. Tiub ini menyambungkan telinga tengah dengan nasopharynx. Tiub Eustachian berfungsi untuk keluarkan air dari telinga dan juga menyeimbangkan tekanan di dalam telinga.

Barotrauma berlaku disebabkan oleh perubahan tekanan udara. Selalunya terjadi ketika terbang atau menyelam (diving). Jika Eustachian tube tidak dapat berfungsi dengan baik, kebarangkalian untuk mendapat barotrauma adalah tinggi.

Ini kerana perubahan tekanan akan menyebabkan telinga tengah menjadi vakum seterusnya menarik gegendang telinga ke dalam. Seterusnya akan menyebabkan anda berasa sakit telinga, telinga terasa seperti tersumbat dan tidak dapat mendengar dengan jelas.

Dalam kes yang teruk, anda mungkin mengalami ruptured eardrum (telinga berdarah, cecair keluar dari telinga).

Bagaimana untuk mengelak berlakunya barotrauma?

Pastikan Eustachian tube berfungsi dengan baik. Bagaimana? Pastikan anda tidak demam, selesama dan tiada sebarang sinus/allergy ketika travel. Jika demam atau selesema, anda disarankan untuk susun semula dan ubah jadual perjalanan anda. Jika tidak boleh, anda boleh mengambil langkah-langkah keselamatan ini:

1. Ambil decongestant sekurang-kurangnya 1 jam sebelum penerbangan.
2. Ambil Antihistamines

1. Kunyah gula-gula getah atau gula-gula. Pilih gula-gula yang agak keras seperti Hacks.
2. Jika tiada gula-gula, anda boleh menguap atau cuba telan air liur sekerap mungkin.
3. Penggunaan earplug dapat mengurangkan perubahan tekanan udara
4. Pastikan anda tidak tidur ketika kapal terbang mendarat.
5. Bagi ibu bapa yang membawa anak kecil, anda boleh menggunakan pacifier (puting mulut) atau botol susu, dan berikan kepada bayi untuk dihisap. Ini membantu untuk membuka Eustachian tube.
6. Pastikan anak anda duduk tegak ketika kapal terbang mendarat.

Pakar turut menyarankan  teknik Valsalva dan Toynbee yang boleh diamalkan oleh traveller dewasa yang sihat.

Valsalva: Tarik nafas, tutup mulut, picit hidung. Kemudian perlahan-lahan hembus nafas sehingga telinga berasa clear (‘pop’).

Amaran: Jangan hembus terlalu kuat kerana ia akan menyebabkan gegendang telinga pecah. Jika anda demam, selsema atau ada alergik, jangan sesekali mencuba teknik ini. Ia boleh sebabkan anda mengalami jangkitan telinga yang serius.

Toynbee: Teknik ini agak tidak terkenal seperti Valsalva. Namun ia sangat berguna jika anda demam, selesema atau alergik dan pada masa yang sama mengalami aerotitis. Caranya; tutup mulut dan hidung. Kemudian cuba telan air liur beberapa kali sehingga tekanan kembali stabil.

Jika kedua-dua cara tidak berkesan, picit hidung kemudian tarik nafas melalui mulut dan perlahan-lahan lepas melalui hidung yang tertutup. Jangan hembus terlalu kuat kerana ia akan menyebabkan gengendang telinga anda pecah.

Selalunya barotrauma akan hilang dalam masa yang cepat tanpa sebarang komlikasi. Jika masalah ini berterusan, segeralah berjumpa doktor.

RUJUKAN:
1. Mosby’s Medical Dictionary, 9th edition. © 2009, Elsevier
2. Healthhype.com
3. Mayoclinic.org
4. American Academy of Otolaryngology Head and Neck Surgery

Baca lagi:  21 Tip Dan Persiapan Agar Anda Selesa Sewaktu Di Dalam Kapal Terbang


Saksikan Apa Yang Terjadi Apabila Ribuan Bola Ping Pong Berterbangan Dilontar Perangkap Tikus

Sambutan tahun baru 2015 jadi berbeza tanpa percikan bunga api. Kali ini ia amat jauh berbeza.

Saksikan bagaimana syarikat minuman ringan ini menyusun 2014 perangkap tikus dan 2015 bola ping pong dalam formasi yang menakjubkan. Chill out !


Sakura, Hanami Dan Ini Apa Yang Aku Belajar Tentang Hidup Daripada Jepun

Mesti korang tertanya-tanya kenapa orang-orang Jepun ni suka sangat musim sakura. Padahal orang Malaysia paling suka datang Jepun mesti nak main salji kat Gala Yuzawa kan? Haha.

Aku dulu pun tak heran sangat musim-musim ni tapi atas pengalaman yang aku nak cerita ni membuatkan aku suka tengok sakura dan nak buat sakura hunting insyaallah tahun ni.

“Wan-kun, mada kaeranai?” Tak balik lagi ke Wan, tegur bos (senior partner syarikat Jepun saya dulu masa bekerja outstation di sana).

“Yaranakerebanaranai koto ga aru kara” ada kerja nak kena siapkan dulu. Terkejut saya, sebab masa tu semua orang dah balik termasuk bos Jepun saya tu. Tapi dia datang balik ke pejabat sebab ada tertinggal barang.

“Dah-dah la tu. Jom teman aku lepak kejap,” ajak bos. “Okey!” Aku akur saja. Walaupun ada benda yang penting nak kena siapkan sebenarnya. Siapa yang pernah kerja expat akan paham, kerja di negara orang ni lain sikit. Kadang kita free gila-gila, kadang-kadang kita paling sibuk sampai tak boleh tidur.

Bos ajak pergi Ueno, nak tengok Sakura katanya. Masa tu aku pelik juga. Biasanya kawan sepejabat Jepun, boss-boss atau partner-partner kalau ajak keluar lepas waktu kerja mesti ke tempat-tempat lagho macam bar, Nomiya, Kyabakura ke Soapland (korang jangan pergi tempat-tempat ni, huhu).

Tapi biasanya aku ikut saja. Tugasan aku bila ikut mereka adalah  kutip sorang-sorang bawa masuk teksi dan hantar balik selepas  mereka mabuk teruk. Esok claim kat mereka, sebab tu  mereka suka bawa (buli) aku. Tapi kali ini bos aku ni ajak pergi Ueno Park, lebih kurang 30 minit dari pejabat kami untuk melepak. Pejabat di Shinjuku. Satu perkara yang mezurashi (jarang dan pelik).

Bos belanja minum. Masa tu BELI dari mesin vending. Macam biasa, dia minum beer Asahi dalam tin, aku minum teh hijau. Dia mula cakap, “yoku gabbatta. Otsukaresama”  terima kasih atas usaha keras kau. Macam gitu la maksudnya. Dia terangkan kat aku biasa expat yang menumpang pejabat mereka atau kerja di situ, terutama dari negara barat macam orang Amerika, susah nak sesuaikan diri.

Jepun kan kerja long hour, berbanding mereka. Tapi negara Asia rata-rata semua kerja lebih kurang sama. Jadi aku mudah nak sesuaikan cara kerja aku dengan mereka walaupun kadang-kadang kena kerja long hour. Jadi dia puji aku. Tak payahlah pulun teruk sangat dia kata sebab kerja aku dah ok.

Bos mula cerita tentang satu urban legend. Siapa yang pernah tinggal di Jepun biasanya mesti pernah dengar kot cerita ni. Bos keluarkan duit syiling Jepun 100 yen. Dia bertanya pada aku, “dochi ga atama, ushiro?” Yang mana satu kepala dan mana satu ekor? Begitulah maksudnya. Aku cakap kat dia, mesti la yang 100yen tu. Fikir logik orang tengok duit mesti tengok nilainya kan? “Deshou!” (kan!)

Dia kata, “hontou wa sakura da. Haha!” (Sebenarnya sakura. Haha!) Dia mula bercerita, selepas Jepun kalah teruk perang, banyak hutang, dan pembinaan-pembinaan semula harus dilakukan. Sistem politik Jepun pun diubah secara mendadak mengikut telunjuk barat.

Siapa tak sedih kan negara kalah perang. Kerosakkan banyak akibat di bom termasuk bom atom di Hiroshima dan Nagasaki. Bermula pada tahun 1960, magical economy renaissance bermula di Jepun.

Masa syiling ni dibuat pada tahun 1967 pembuat syiling-syiling Jepun meletakan nilai 100 yen tu gambarnya sakura sebab syiling 100 yen paling banyak digunakan. Ini disebabkan sakura merupakan satu significant magical kepada orang Jepun.

Musim bunga dan sakura di Jepun menjadi satu significant iaitu satu titik pengakhiran dan permulaan baru. Sekolah dan universiti akan grad dan masuk di bulan 3.

Begitu juga kalau musim orang cari kerja di Jepun (shushokukatsudo) pun paling giat pada masa-masa tu. Korang akan nampak pelajar-pelajar tahun akhir Jepun pakai suit penuh, mencari kerja, dan kebanyakkan syarikat-syarikat akan buka jawatan kosong pada waktu yang sama, pun turut menjadi significant permulaan baru untuk syarikat itu.

Malah ada syarikat besar yang buat majlis masuk kerja, umpama majlis pelajar masuk universiti.

Masa di Jepun bila saya ada masa, kawan bagi tawaran jadi cikgu ganti mengajar English. Gambar ni kat Osaka, di salah satu sekolah tinggi punya nyugakushiki. Masa ni dorang jemput saya, nak bagi peluang saya tengok.

Ibubapa bangga bila anak-anak mereka dapat masuk lagi-lagi kalau sekolah berprestij. Kedua-dua ibubapa akan datang ke sekolah, kadang dengan berpakaian kimono dan pakaian tradisional.

Kalau korang tengok gambar, masa musim sakura, salaryman Jepun akan lalu ditaman semata-mata nak menghayati keindahan sakura. Mereka sanggup ambil masa dan merewang sekejap.

Sebab itu diletakkan sakura pada duit 100 yen, satu significant permulaan baru negara Jepun selepas perang, di mana generasi-generasi X, orang-orang Jepun selepas perang bekerja keras, sama-sama berganding bahu membina negara mereka, membina ekonomi mereka.

Tiada istilah dendam, tuntutan mahupun benci pun terhadap Amerika dan juga negara-negara bersekutu lain pada ketika itu. Bak pepatah Melayu buang yang keruh ambil yang jernih. Sakura tu significant satu pengakhiran cerita lama, kita kenang move on dan buka buku baru. Mulakan kehidupan baru.

“HIDUP INI UMPAMA BUNGA SAKURA” bos aku kata. Hidup kita di dunia ni pendek jika dibandingkan dengan tempoh masa dunia yang panjang – ujar bos.

Maka jadikanlah hidup kita macam bunga sakura. Menjadi sesuatu yang significant dan bermakna buat orang lain. Sebab tu korang tengok orang Jepun yang senior-senior (gen x) bekerja keras sehingga larut malam walaupun hanya sebagai salaryman (executive) sebab dia nak menjadi seseorang yang significant pada syarikatnya dan negaranya.

Ada satu waktu bila perdana menteri, Shinzo Abe berkata pada orang-orang tua Jepun, “belanja duit anda! Buat apa simpan duit dalam bank, duit tu tak kan ada makna (significant),” makan para gen X orang Jepun pun keluarkan duit mereka, pergi melancong dalam negeri mereka, sebab dengan membelanjakan wang mereka, dan juga walaupun sudah pencen,  mereka nak menjadi seorang yang significant, atau bermakna buat negara mereka.

Tapi dia kata, orang-orang muda di Jepun ni sekarang, dia ingat 100yen tu ‘atama’ (kepala) sebab signifikasinya dia pikir kebendaan tu segala-galanya. Wang ringgit, pakaian cantik-canrik, barang-barang mewah menjadi ukuran.

Sebab tu antara faktor kelembapan ekonomi sekarang di Jepun, salah satu yang banyak orang tak nampak apabila golongan muda menjadikan kebendaan dan wang ringgit sebagai ukuran, bukannya semangat memulakan sesuatu yang baru atau membuat satu perkara yang significant.

Ada yang lebih suka kerja partime (baito) yang menjanjikan gaji yang lumayan berbanding salaryman. Jadi ramai yang jadi freeter. Bila para salaryman yang masih muda kerja di Jepun, dia tengok bos-bos dia atau senior-senior dia tak balik, mereka hanya sekadar ikut membabi buta.

Padahal mereka buat homework, persediaan untuk kerja esok ataupun fikirkan cara untuk membuat sesuatu yang significant kepada syarikat mereka. Bagi mereka, kerja itu untuk mencari wang semata-mata, dibelanjakan kepada kebendaan, pakaian-pakaian mewah, hobi-hobi mereka dan lain-lain perkara lagho seperti red light entertainment, yang merupakan industri ke 2 terbesar di Jepun selepas industri automotif.

Malah berbeza pada zaman dulu, di mana orang-orang Jepun berkejar-kejar nak masuk universiti berprestige seperti Todai, Keio dan Waseda, disebabkan nak menjadi seorang cendiakiawan yang dapat membuat sesuatu yang bermakna kepada negara, membuat kajian yang bermakna.

Orang-orang muda sekarang masuk universiti sebab mengikut semua orang masuk universiti. Malah wujud pula satu nama, ‘imi no nai daigaku’ bermaksud satu universiti yang tiada makna.

Jangan salah faham, ada orang Jepun yang betul-betul masuk universiti untuk belajar bersungguh-sungguh, tak kurang juga yang masuk universiti hanya sekadar ikutan.

Berbeza dengan senior di sekolah tinggi, universiti umpama masa bulan madi para belia Jepun masa sekarang. Sebab semua nak enjoy, tak belajar, masuk kelab (kelab ni kelab universiti, bukan clubbing) dan enjoy.

Berbeza dengan Korea Selatan, artis-artis dan idola pun masuk universiti. Malah ada yang ambil masa yang sangat lama untuk grad. Dah tua pun masih masuk universiti. Sebab tu universiti di Korea Selatan semakin mengejar universiti-universiti di Jepun dari segi ranking.

Gen Y Jepun sekarang sekadar hidup ‘follow the flow‘, belajar rajin-rajin masa sekolah, masuk universiti yang bagus, enjoy, grad uni cari kerja yang bagus. Jarang boleh jumpa orang Jepun yang passionate, nak buat business ke, startup ke, nak travel satu dunia ke. Ada tu ada tapi jarang.

Bulan Mach adalah cuti sekolah dan cuti musim bunga bagi universiti. Jadi korang boleh jumpa budak-budak sekolah dan universit berjimba sakan dan berhanami. kalau bulan 3, taman tema memang akan penuh secara automatik. Jadi jangan terkejut dan bersedia lah.

Parti di guesthouse aku masa aku duduk di Tokyo dulu. Mereka memang kuat berparti. Orang-orang Jepun ni pun tak semua yang minum. Jadi kalau nak join parti join je. Tak payah minum dan makan benda-benda pelik.

Tempat sama parti lain. Tak silap aku di guesthouse aku saja ada party 3 kali di sepanjang musim sakura. Di tempat aku kerja aku pula hampir setiap hari berhanami. Jadi ambil kesempatan ni join la hanami.

“Wan-kun mo, Sakura ni Nare!” tegas bos aku separuh mabuk. Orang-orang Jepun ni bila nak bercerita hal deep conversation ke, awek-awek nak buat pengakuan atau approach lelaki ke, ni kena teguk 1 ke 2 beer dulu. Sebab sikap mereka pemalu.

Bila dah mabuk mula la cerita benda-benda deep, kisah-kisah lama. Kalau awek-awek Jepun atau rakan sekerja aku yang perempuan, bila dah mabuk sikit, mula la nak pegang-pegang tangan, dekat dengan aku. Masa tu aku faham. Dah start lettew.

Siapa yang ada kawan atau coworker Jepun akan paham. Paling teruk, bos aku dulu dah mabuk teruk, nak jumpa skandal lama dia yang kerja kat Kyabakura. Geleng kepala kitorang melayan. Sebab bos, kena layan. Kalau coworker biasa atau bawah kita, abaikan je perangai macam tu.

Tapi kali ni, dengan half sober, bos aku tegaskan pada aku, masa tu aku banyak pergi outstation, buat kerja-kerja di luar. Memang aku rasa seronok sebab dapat pengalaman baru, pengalaman lain.

Banyak ilmu-ilmu yang kita dapat, mungkin kita hanya akan dapat bila mengembara, travel atau outsation di negara-negara luar. Tapi dia kata pulanglah ke negara kamu, kongsikan pengalaman dan pengetahuan yang kamu dapat dengan negara kamu.

Negara kamu banyak potensi. Jadi binalah dengan passionate. Memang banyak cabaran-cabaran kamu akan hadapi tapi ingat, jadi seperti sakura. Hidup biar menjadi satu significant kepada orang lain.

Bos aku ni pun kuat travel masa dia muda-muda dulu. Dia kata dia travel sebab dia nak belajar benda yang dia tak boleh belajar di Jepun, dia akan belajar di negara lain. Daripada negara 3rd world country seperti Vietnam dan Indonesia, sehingga ke Wall Street dan Eropah dia travel, katanya.

Begitulah significant bunga sakura. Masa musim sakura, bos Jepun aku mula bertolak ansur sikit kepada aku. Dia kata kalau free pergilaa keluar tengok sakura, pusing-pusing Jepun sikit jalan-jalan.

Jangan hidup hanya di pejabat dan balik  ke guest house je setiap hari, dia kata. Memang di musim sakura, syarikat akan bertolak ansur sikit. Orang-orang Jepun yang bekerja kadang-kadang akan keluar di waktu kerja untuk tengok sakura dengan rakan sekerja. Lepas waktu kerja pun kami pergi hanami. Ini dikira tukar lokasi berbanding pergi ke tempat-tempat lagho yang tak berfaedah tu.

Sebenarnya aku lagi suka. Tak habis banyak duit. Aku bahan mereka. Sebab semua orang akan menghayati sakura, nak refleksi hidup  mereka balik, dan luangkan masa dengan orang-orang tersayang.

Semua mula tutup buku baru, buka buku lama. Bagi orang Jepun Gen X, dan yang lama-lama, yang masih mempunyai semangat yang dibawa dari zaman selepas perang, dia akan berefleksi dan bertanya kepada diri, “ADAKAH HIDUP AKU NI UMPAMA BUNGA SAKURA?”

Ini lah gambar sakura kat duit 100 yen. Kesimpulan dari cerita aku, apabila kita pergi travel ke Jepun, kita bawa lah balik ke negara kita. Walaupun sebentar, hanya dalam 2 ke 3 hari, tapi banyak benda dapat kita belajar daripada mereka kan. Tak dinafikan ada benda buruk juga dari dorang. Bak kata pepatah Melayu buang yang keruh ambil yang jernih, yang baik jadi pedoman, yang buruk jadi pengajaran. Tak perlu tunggu orang lain ubah negara kita. Kita mula berubah dan mengubah dari diri kita sendiri.

Berikut aku sertakan gambar dan lokasi yang korang boleh tengok bunga sakura di Jepun.

Ini di sepanjang Sakuranomiya Park di Osaka. Masa ni aku berangan nak baring ambil gambar dengan sakura gugur macam dalam drama tu, tapi tak jadi sebab tak nak suit kotor. Huhu.

Sakuranomiya Park ni panjang. Sepanjang sungai ni ada hanami. Bos syarikat yang kaya akan sewa bot dan berparti atas bot sambil cruise sepanjang sungai ni.

Flower Expo Park Osaka. Jauh sikit dari bandar Osaka tapi tak ramai orang. Kawan aku ajak lepak sini sebab dia tinggal berdekatan sini.

Nara Park special. Korang boleh berhanami dengan rusa. Bila cuti aku selalu lari pergi Nara atau Kyoto. Kyoto pun sekarang sesak sangat dengan pelancong.

Nara park. Di sini boleh berhanami dengan rusa.

Dengan kawan sekerja di Osaka. Masa ni sementara tunggu bos. Semua orang memang tengah mood sakura dan berhanami. Masa sakura ni kerja tak ada tekanan sangat. Banyak orang Jepun keluar masa waktu kerja sebab nak tengok sakura, ambil gambar, jalan-jalan.

Ini di Osaka jua. Port paling terkenal untuk hanami ialah Osaka Castle Park. Mereka dah sediakan kanvas siap-siap. Masa ni kitorang berhanami di waktu rehat pejabat.

Osaka Castle Park. Tempat ni memang port lawa kalau korang nak bergambar.

Mount Yohshino. Ada hotel untuk menginap juga di sini.

Ada pepatah Jepun mengatakan, hati perempuan berbunga di musim sakura, umpama bunga sakura yang berkembang mekar. Hati lelaki bergetar di musum luruh, umpama angin musim luruh yang meniup kencang kepada pepohon.

Ini di taman dekat Tennoji. Tak tau taman apa, tapi dekat dengan apartment aku duk dulu di Osaka.

Di musim sakura juga, banyak tempat akan bagi informasi tentang tempat best nak tengok sakura, berhanami. Jadi korang takkan kekeringan idea nak buat apa di musim sakura.

Ueno Park antara tempat-tempat awal bila sakura mula mekar. Kalau lalu pagi-pagi, mana tau korang dapat masuk tv. Mereka selalu perhati perkembangan sakura kat Eeno kalau di Tokyo.

Masa ni d guesthouse aku pun selalu sangat buat parti. Orang-orang Jepun memang akan banyak buat parti masa sakura. Umpama kita banyak buat open house masa raya.

Yang ini tak inagt kat mana. Dekat-dekat Roppongi ke Shibuya gitu.

Ini gambar tersesat masa di Nagoya. Masa ni sakura dah banyak gugur. Tahun lepas ada hujan di tengah-tengah musim sakura.

Sekitar Roppongi. Dekat-dekat dengan Roppongi Hills.

Di tempat ni, dekat dengan Design Sight. Seebelah Hinokicho Park kot. Best juga nak hanami. Kalau perasan kat belah kanan tu macam tempat classy sikit. Orang Jepun berhanami sambil makan macaron dan minum wine. Kawasan Roppongi ni macam upscale sikit. Haha.

Perasan tak geng-geng Jepun ramai-ramai pakai suit tu. Tu semua yang aku cerita, shushokukatsudo – job hunting di Jepun. Macam mana nak kenal mereka?

Kalau lelaki akan pakai suit kemas dengan tie, yang perempuan pun pakai suit, pakai skirt dan kasut kulit sedondon. Malam-malam kalau terjumpa di guesthouse atau hotel korang menginap, jika nampak mereka dengan muka stress, garu kepala menulis atau menaip, tengah taip resume lah tu.

Pagi-pagi bangun di awal pakai smart nak interview. Kalau jumpa kata la kat dorang gambbatte kudasai. Tak senang juga cari kerja di Jepun di zaman sekarang. Huhu.

Ini di Kyoto Imperial Palace Park kalau tak silap.

Nota editor: Buat anda yang nak travel ke Jepun, ada satu group di Facebook yang berkongsi tips dan pengalaman travel di Jepun. Nama group ialah Road To Japan. Para admin di group ini juga cuba membawa nilai-nilai baik daripada Jepun yang boleh kita ikut. Anda boleh klik link Road To Japan untuk sertai group ini.


Salad Udang Hidup Di Thailand Buat Netizen Kembang Tekak, Didakwa Tidak Bersih Dan Kotor

Lumrah apabila ke negara asing, keinginan untuk mencuba sesuatu yang baharu itu selalu ada. Baik dari segi tempat tinggal, aktiviti yang ditawarkan, sehinggalah ke bahagian makanan.

Tetapi tahukah anda bahawa ada sesetengah makanan yang mungkin dilihat enak, tetapi ianya sebenarnya kurang bersih. Ini melibatkan negara yang makanannya disediakan mentah-mentah.

Kebetulan baru-baru ini tular satu video di mana seorang pengguna media sosial memuat naik satu hidangan salad udang hidup yang ditawarkan di Thailand. Makanan ini dijual pada harga 60 baht atau bersamaan RM7.00 dan dihidangkan secara mentah kepada pelanggan.

Straight up dari tank yang ada *tahi* :/ penat je KKM ajar cuci tangan etc, last last pergi Thailand suap salmonella terus ke mulut 😭 https://t.co/jV5a5Vdv6V

— KHALISH 🏃🏻♂💨 (@KayKhalish) March 20, 2023

Melalui video tersebut, kelihatan penjual tersebut mengambil sekumpulan udang hidup daripada bekas air. Bagaimanapun, apa yang menjadi masalah adalah bekas air tersebut difahamkan penuh dengan tahi udang dan sebelum dihidangkan, udang tersebut tidak dibersihkan.

Kebersihan hidangan tersebut terus dipertikaikan oleh netizen. Ada yang beranggapan bahawa udang itu bersih, manakala sebahagian pula menganggap bahawa udang tersebut kotor kerana diambil terus daripada bekas air yang dipenuhi dengan tahi tersebut.

Menurut laporan Asia One, seorang wanita Singapura, dengan nama User818391963 di TikTok, memuat naik satu video yang mendokumentasikan perjalanan beliau ke Thailand pada sekitar tahun 2021.

Semasa lawatan enam hari ke Phuket, beliau telah berkunjung ke Pasar Malam Chillva dan dihidangkan dengan makanan ‘udang menari’ – hidangan jalanan yang terdiri daripada udang hidup segar yang diperap dengan sos dan beberapa sayuran.

Di dalam video tersebut, wanita itu turut menyertakan swafoto yang diambilnya ketika dia sedang menikmati udang mentah tersebut. Bagaimanapun, nasib malang menimpa beliau dan temannya, makanan istimewa Thai itu sebenarnya tidak sesuai untuk tekak mereka.

“Malam selepas itu, kami mula muntah selama enam jam [dan mengalami] cirit-birit tanpa henti,” tulis User818391963 dalam videonya. “Saya rasa saya mempunyai perut yang lemah, beberapa makanan memang hanya untuk orang Thai makan sahaja,” katanya sebelum menambah bahawa beliau hampir dimasukkan ke hospital disebabkan makanan tersebut.

Seorang lagi pengguna TikTok, yang menggunakan nama Blooppbloop0, turut menceritakan pengalaman hitam beliau di bahagian komen. Beliau yang menikmati tiram mentah turut diserang sakit perut dan muntah yang teruk selama setengah hari selepas menikmati hidangan tersebut.

Tambah beliau lagi, akibat daripada kejadian tersebut. Beliau telah disuntik dengan empat jenis ubat yang berbeza dan menelan belanja sehingga 9,000 baht (RM1,117.00)

Menariknya, beberapa netizen mengulas video Blooppbloop0 mengatakan mereka juga mengalami keracunan makanan selepas mengambil makanan laut mentah di luar negara.


Tindakan Keluarga Nora Anne Saman The Dusun Resort Terima Kecaman Daripada Netizen

Kira-kira 5 bulan telah berlalu, berita kehilangan remaja warga Ireland yang bernama Nora Anne Quoirin telah menggemparkan Malaysia sehingga berita ini mendapat perhatian antarabangsa. Mayat Nora Anne telah berjaya ditemui selepas 10 hari dilaporkan hilang dari penginapannya di Dusun Resort dalam keadaan berbogel.

Terbaru, ibu bapa kepada Nora Anne itu tidak berpuas hati dan membuat keputusan untuk menyaman resort berkenaan atas alasan kecuaian.

Menurut laporan The Star, dalam tuntutan sivil Meabh dan Sebastian Quoirin, mereka mendakwa pengusaha The Dusun Resort iaitu Helen Marion Todd gagal dalam memastikan keselematan premis tersebut.

Difahamkan peguam Sankara Nair mewakili keluarga tersebut telah menfailkan saman sivil di Mahkamah Sesyen Seremban. Sebutan kes pertama akan didengar pada 21 Januari nanti.

Ibu bapa remaja malang tersebut menuntut ganti rugi khas sebanyak RM152,707.90 selain ganti rugi umum yang dinilai mahkamah sebanyak RM30,000

Berita ini ternyata mengundang kemarahan daripada netizen. Rata-rata netizen mengecam tindakan yang diambil oleh keluarga Nora tersebut.

Dikepilkan beberapa artikel berkaitan dengan tragedi untuk memudahkan pembaca memahami tentang berita sebenar berkenaan kejadia ini. Klik pautan di bawah untuk bacaan lanjut.

Pihak Polis Umum Nora Anne Meninggal Dunia Kerana Kelaparan

Keluarga Sahkan Mayat Yang Ditemui Nora Anne


7 Salah Faham Tentang Cukai Di Kalangan Pemilik Enterprise

Sepanjang tempoh 10 tahun dalam kerjaya sebagai juruaudit, saya dapati ada 7 salah faham utama berkaitan cukai di kalangan pemilik enterprise.

Memang ramai peniaga yang lebih sanggup bayar zakat banyak daripada bayar cukai. Tapi cukai dengan zakat tak sama.

Zakat wajib untuk umat Islam. Cukai undang-undang dalam negara.

Zakat boleh mengurangkan pembayaran cukai, namun masih perlu hantar taksiran dulu.

Tidak buat taksiran cukai boleh dikenakan tindakan undang-undang. Walau bayar zakat banyak mana pun.

Mendaftar di LHDN dan hantar borang taksiran tiada kaitan dengan untung atau ruginya perniagaan kita.

Perniagaan untung atau rugi tetap kena hantar borang taksiran.

Malahan jika rugi, lagiiii lah kena hantar. Rugi tahun ini boleh ditolak dengan untung masa hadapan.

Online ke offline, tetap perniagaan. Semua perniagaan perlu berdaftar.

Kalau dah gambar Pos Laju barang menggunung, update pula status ‘barang baru sampai, dah 500 orang order’, memang saja nak suruh pegawai LHDN datanglah kot.

Selepas daftar di LHDN, kita perlu buat taksiran cukai. Belum tentu kena bayar lagi.

Taksiran cukai ini pengiraan dia tak sama macam penyata untung rugi kita. Perbezaan pengiraan ini boleh menyebabkan untung jadi rugi. Mungkin juga dari rugi jadi untung.

Macam yang diberitahu dalam poin nombor dua tadi, kalau rugi, tak perlu bayar cukai. Malahan boleh dibawa ke tahun hadapan untuk ditolak dari untung tahun depan.

Beli aset memang ada kelebihan dalam cukai. Ia dipanggil elaun modal. Berbeza sedikit dari susut nilai/ depreciation dalam perakaunan.

Tapi untuk kenderaan penumpang, ada had juga. Untuk kenderaan baru yang bernilai kurang daripada RM150,000, had yang dibenarkan ialah RM100,000 sahaja. Lebih dari RM150,000, amaun yang dibenarkan hanya RM50,000.

Maksudnya jika beli Audi A4 bernilai RM239,900, amaun yang dibenarkan untuk penolakan cukai cuma RM50,000 sahaja. Sebab ia bernilai lebih daripada RM150,000.

Tahun pertama boleh tolak 40% dan tahun kedua sehingga tahun keempat boleh tolak 20% untuk pengurangan cukai.

Habis segala perbelanjaan di ‘claim’ dengan perniagaan. Beli susu anak pun nak masuk akaun perniagaan juga. Ubahsuai rumah pun masuk akaun perniagaan.

Ini yang orang panggil merompak perniagaan sendiri.

Tak semua perbelanjaan boleh masuk dalam akaun perniagaan. Hanya yang berkaitan secara langsung dalam perniagaan boleh dimasukkan dalam perniagaan. Selain itu tidak dibenarkan dalam pengiraan cukai.

Mungkin juga akan dikejar. Tapi jika ada bukti sumber wang tu dari mana, tak perlu risau.

Contohnya, tahun lepas ada keuntungan bersih RM150,000. Selepas buat pengiraan dan hantar tafsiran cukai, perlu bayar cukai dalam RM30,000. Selepas bayar ada untung bersih RM120,000.

Tengok pula dalam aliran tunai masih ada tunai RM100,000 selepas tolak kos operasi. Ada pula kawan terdesak nak jual rumah, RM90,000. Belilah rumah guna tunai RM90,000.

Sudah tentulah tiada masalah. Sebab cukai telah dibayar, dan untung memang lebih daripada nilai rumah itu.

Cuma kenalah fikir mengenai perniagaan. Kalau dah 90% duit untung buat beli rumah, macam mana nak kembangkan perniagaan.

P/S: Contoh yang diberi cuma nak permudahkan penerangan. Apa yang anda hadapi tidak mungkin semudah contoh yang diberi.

Boleh share kalau rasa boleh bantu rakan peniaga yang lain.

Rezduan Bakar
Bukan peniaga, hanya pekerja biasa.

BACA: 17 Perkara Tentang Cukai Daripada Sudut Pandang Seorang Usahawan


Penjelasan Mudah Tentang Vaksin Yang Wajar Diberi Perhatian Agar Tidak Terus Keliru

Nota Editor: Penerangan ilmiah tentang vaksin, sistem imun dan antibodi ini adalah dari sumbangan seorang pelajar perubatan yang masih menuntut di universiti di Timur Tengah. Atas permintaan penulis asal, nama beliau dirahsiakan kerana bakal doktor muda ini sedang menduduki peperiksaan dan ingin memberikan sepenuh tumpuan untuk pelajaran beliau. Harapan kami agar perkongsian ini membawa manfaat untuk anda.

Vaksin berdiri atas prinsipal sistem pertahanan badan semula jadi. Sebelum cerita pasal vaksin, kita kena faham dulu macam mana badan yang sempurna ni Allah lindung. Dalam apa-apa jangkitan, badan kita akan bertindak balas untuk lawan jangkitan bakteria atau virus. Secara umum dan ringkas: Ada dua tahap balas.

Pertama, kita sebut sebagai inflammatory reaction. Kita ibaratkan seperti “membakar bakteria” dan membendung jangkitan berlarutan. Sebab itu bila dijangkiti bakteria, misalnya, kita akan demam. Itu tanda pertama badan kita bertindak balas. Suhu yang panas boleh membunuh bakteria. Tempat jangkitan mungkin akan bengkak, kemerahan, rasa panas.

Jadi, dari sini, kita maklum bahawa demam tu bukan penyakit, tapi tindak balas kepada jangkitan. Sebab tu kalau demam teruk, doktor akan bagi antibiotik (anti- bakteria) dan ubat meredakan inflammatory reaction (demam) tadi. Kalau demam biasa, tandanya jangkitan biasa dan badan kita cukup kuat untuk basmi terus bakteria tanpa perlukan antibiotik. Sebab itu kena jumpa doktor kalau demam berlarutan. Takut-takut jangkitan yang badan kita tak cukup kuat untuk lawan.

Ada sesetegah jangkitan, bakteria atau virus terlalu kuat. Memang semula jadinya Allah ciptakan dia begitu. Maka kita pergi ke pertahanan jenis ke 2 :

Apa itu imun? Tentera Tuhan yang dicipta bila adanya jangkitan. Setiap virus, atau bakteria, ada ID atau code tertentu yang badan kita boleh cam. Dia akan cipta tentera yang khusus untuk virus berdasarkan ID tu. Itulah namanya antibodi.

Antibodi ni ada yang dicipta sepanjang hayat (antibodi ‘ammah) dari kecil atau ada yang dicipta bila dijangkiti (antibodi khususi). Ya, antibodi ni, dengan izin Tuhan memang cukup kuat untuk lawan bakteria atau virus. Fungsinya sama macam tindak balas inflammatory tadi, bahkan membantu secara khusus.

Tapi seperti sunatullah yang lain, ada antibodi yang perlukan peraturan tertentu. Kenapa? Sebab ada bakteria tu level dia memang lain macam, terlalu kuat. Antibodi yang dicipta waktu jangkitan pertama tak cukup cepat untuk lawan. Sebab bakteria ni terlalu cepat kesannya maka kita perlukan antibodi untuk upgrade juga.

Vaksin mengandungi bakteria yang dilemahkan dengan proses tertentu tanpa menghilangkan ID yang saya sebutkan tadi. Badan kita still boleh cam dia, tapi dia tak mampu buat ancaman dekat badan kita. Bayangkan, askar musuh yang dah lemah sangat-sangat. Kita boleh kesan dia sebagai musuh dan sediakan segala kubu untuk lawan, tapi dia tak mampu buat apa sebab lemah.

Bila kita disuntik bakteria yang lemah-hampir-mati ni, badan kita akan cam, dan terus cipta antibodi untuk pertahankan badan. Tapi mampukah bakteria bagi ancaman? TAK. Jadi apa perlunya suntikan tadi? Jawapannya adalah sebagai persediaan awal.

Bila kita disuntik, ibaratnya kita kena jangkitan pertama yang harmless. Bila kita dijangkiti kali ke 2, yang bakteria sungguh-sungguh punya, yang original form punya, badan kita dah ada antibodi/pertahanan khusus. Badan cuma perlu upgrade je antibodi sedia ada untuk lebih kuat dari bakteria tu.

Bayangkan askar tadi dengan kubu sedia ada. Ok, kali ni, askar yang sebenar datang. Kita dah ada kubu? Dah. Kita cuma tambah kereta kebal dan sebagainya. Apa elemen yang penting sebenarnya ni? MASA!

Bila kita baru nak buat kubu dari kosong bila berhadapan musuh sangat kuat, kita akan kalah. Kita akan diatasi dengan mudah dalam masa yang SINGKAT! Tapi bila kita dah sedia awal, kita boleh jimatkan masa untuk terus upgrade kepada lebih kuat tanpa buang masa berbanding nak mula dari KOSONG!
Sifir mudah. Tapi kalau dah fikir diri sendiri je betul, susah orang nak terangkan. Haha.

Kesan sampingan of course akan ada. Tetapi kena faham, bukan semua affected. Hanya kepada yang susceptible (ada kemungkinan) sahaja akan kena.

Siapa? WALLAHUALAM! Tetapi bila dikaji, para pengkaji buat teori, orang yang begini, begini, begini, begini. Kena ingat, itu pun masih belum tersabit sebab dalam perubatan tiada apa yang tersabit secara muktamad. “Sakit ini, sebabnya ini.” TIDAK SAMA SEKALI. Sentiasa ada kemungkinan dan sebab lain. Kami buat yang termampu dengan ilmu yang termampu dan yang Allah izinkan kami belajar dan kaji, kami buat keputusan terbaik untuk badan kalian.

Nak cerita pasal kesan sampingan, banyak. Tapi bukan semua kena, bukan seteruk yang kalian bayangkan. Ianya isolated cases.

Dalam perubatan ni, banyak sangat yang kami tak tahu. Terlalu banyak. Sepanjang kami belajar ni mungkin 6051 penyakit kami belajar. Dari situ, mungkin hanya 10 yang kami mampu agak 99% sebabnya adalah hakaza-hakaza.

1) Adakah makan kurma dan sebagainya boleh cipta antibodi?

Wallahuaklam, saya tak tahu. Tetapi adakah kurma dan habatussauda mempunyai ID khas untuk badan kesan dan cipta antibodi? I leave that for you to think.

2) Bukankah habatussauda itu penawar segala penyakit?

Hadith tu adalah syifa dan bukan as-syifa. Penawar dan bukannya “the” penawar untuk segala penyakit. Ia adalah usaha dan mekanisme bagaimana ia bantu badan belum diketahui secara lengkap. Tapi ingat, anything when taken in excess is also dangerous. Termasuk madu, habatussauda, kurma dan sebagainya. Bersederhanalah.

Sekarang ini bukan debat “ciptaan kafir maka ia haram”. Sekarang ini kita sebagai spesis manusia dengan ilmu yang Allah izinkan dengan teknologi yang ada, kaji dan buat yang terbaik untuk bidang perubatan. Kalau tak nak, tak apa.

Tapi kalau kena faham sendiri ya? Yakin anda betul, ruang perundangan ada untuk membantu anda. Berbincang dengan baik dengan doktor anda sebelum buat keputusan. Adalah tanggungjawab doktor anda untuk menerangkan keperluan ubatan dan kesan sampingan yang mungkin akan timbul. Bertanyalah dengan elok.

4) Kenapa tak ada doktor Islam muda muda ni yang buat kajian?

Kita buka mata dan lihat sekeliling. Negara Islam kebanyakannya miskin dan matlamat mereka adalah lebih untuk survive. Kerja kerja kerja dan kerja. Teknologi, ilmu, resources (duit dsb) belum setanding. Maka sokonglah untuk mudahkan dan cepatkan penemuan drug dengan kesan sampingan yang minimal.

Ini bukan soal muda atau tua, tapi soal hentikan kata-kata sindiran yang berakar dalam masyarakat kita ini. Sindir, perli, maki, keji, perlekeh – HENTIKAN!

Sokong dan bantu. Tak faham pun, sokong lah. Tak de doktor yang nak membunuh umat sejagat dengan vaksin. Nak gain apa? Bumi ni tak cukup luas untuk dijejak dengan kaki.

Drug yang dicipta kebanyakan sumbernya adalah sumber semula jadi.

Atropine, curare dsb. Kita kaji tumbuhan Atropine dan curare ni dan kita dapatkan dia punya coding. Dalam coding ni, ada kesan sampingan dan ada juga kesan baik untuk rawat A B C. Kita hasilkan ubat berdasarkan coding ni yang punyai kesan baik yang khusus yang kita mahukan.

Kalau kita nak rawat sistem A, kita rawat A sahaja tanpa kacau sistem B. Inikan lebih memudahkan? Ini contoh, kerana bukan semudah ini untuk bicara soal ubat-ubatan. Kesan sampingan memang akan ada, tetapi mungkin semakin minimal. Itulah peranan teknologi. Sentiasa evolve dan ada breakthrough untuk berikan yang terbaik untuk manusia sejagat. Kita gunakan apa yang kita ada sekarang.

Di sini, bila berbicara dengan hukum kita kena berhati-hati. Jangan sesekali tafsir ayat al-Quran dan hadith tanpa ilmu yang lengkap. Nahu sorof, tafsir, usul fiqh dan sebagainya sudahkah kita sudah untuk ambil hadith dan terus menghukumkan sesuatu?

Jika belum, serahkan kepada ulama untuk bincangkan hal ini. Kita ambil manfaat daripada mereka sebagai orang awam.

Di laman web JAKIM ada info suntikan yang harus dan ada yang haram bergantung kepada keperluan semasa. Secara umumnya, kaedah mengharuskan benda yang haram ada dengan SYARAT dan SITUASI tertentu. Bukan pukul rata. Rujuklah yang benar-benar alim dan kitab perbahasan, bukannya dari “orang kata”.

7) Belajar melalui pembacaan tanpa guru, sangat bahaya.

Sedangkan dalam perubatan yang kompleks ini pun belajar sedemikian adalah fatal mistake, inikan pula bila kita bermain dengan hukum dan dalil. Berhati-hatilah dan bercakap dengan ilmu. “Tahu sesuatu” dan “berilmu akan sesuatu” adalah dua benda yang berbeza. Pelajar perubatan sendiri pun – yang bersamanya buku-buku tebal dan profesor di hadapan – boleh tersilap faham akan segala proses dalam badan yang sangat sangat sangat kompleks!

8) Tulisan pendek ini jangan dijadikan rujukan, tetapi sebagai pemudah cara untuk memahami.

Rujuklah doktor yang jujur dan faqih dengan ilmunya, dan betul-betul ahli untuk bicara soal perubatan. Begitu juga dengan soal hukum-hukum. “Bertanyalah ahlinya jika kamu tidak ketahui.” : Al-Quran

9) Bagaimana mengenal pasti siapa yang betul-betul ahli?

Dia bercakap dan berani bertanggungjawab ke atas apa-apa keputusan yang dibuat melalui percakapannya. Latar belakang ilmunya jelas, dari mana dia belajar jelas, kaedah yang digunakan jelas, siapa gurunya jelas. Siapa yang tetapkan semua ini, para ulama dan masyaikh dalam agama kita dahulu. Inilah namanya beradab dengan ilmu.

10) Dunia perubatan sangat luas dan kompleks. Adab sesama manusia perlu dijaga. Hentikan sindiran dan kejian kerana itu tidak membantu. Kerana orang boleh menilai siapa yang betul-betul bertanya untuk tahu dan siapa yang mahu  dirinya sahaja yang menang (sambil direncah dengan sarcasm yang agama Islam sudah jelas melarang).

LIKE dan FOLLOW Vocket di Facebook serta Instagram


Salah Guna ‘Buah Silat’, Lelaki Belasah Pemandu Van Sehingga Terbaring

Seorang pengguna jalan raya telah merakam satu insiden pergaduhan melibatkan pemandu Proton Saga dan van di PUJ 3, Taman Bukit Jalil yang dipercayai berlaku pada hari semalam.

Di dalam video itu menunjukkan seorang lelaki memakai topi berdiri di sebelah tingkap dan memarahi pemandu van yang didakwa melanggar bahagian belakang Proton Saga miliknya. Tidak lama selepas itu, lelaki tersebut melepaskan beberapa tumbukan menerusi tingkap mengenai pemandu van tersebut.

Walaupun pemandu itu kelihatan tidak membalas semula serangan, lelaki bertopi itu membuka pintu van dan menarik keluar pemandu berkenaan dan terus membelasahnya dengan ‘buah silat’ sehingga terbaring di atas jalan tanpa menghiraukan kenderaan lain sedang lalu-lalang ketika itu.

Sejurus pemandu van terbaring kesakitan, penyerang terbabit segera masuk ke dalam van tersebut untuk memberhentikannya daripada terus bergerak secara mengundur.

Rakaman video pendek yang tular itu telah meraih perhatian netizen dan ramai yang mempertikaikan tindakan lelaki bertopi itu. Menurut orang ramai, lelaki itu tidak sepatutnya memukul pemandu van itu begitu sekali walaupun mangsa didakwa bersalah dalam kejadian kemalangan berkenaan.

Netizen menegaskan bahawa pemandu Proton Saga dan van itu boleh sahaja berbincang dengan cara lebih baik dan berhemah untuk menyelesaikan insiden kemalangan di antara mereka berdua.

Tambah orang ramai lagi, tindakan lelaki bertopi terbabit boleh membahayakan pengguna jalan raya lain yang sedang lalu-lalang di laluan tersebut. Pada masa sama, lelaki itu tidak sepatutnya menyalah gunakan ilmu mempertahankan diri untuk menindas pihak yang lebih lemah.

Seorang pengkritik filem undang rasa tidak puas hati Yusuf Azmi kerana didakwa telah memburukkan seni persilatan. Baca lebih lanjut melalui pautan di bawah.

Yusuf Azmi Berang ZhafVlog Nilai Filem Syahadan ‘3/5 Shit’, Mahu Jumpa Ajar Pasal Adab

Netizen Dakwa Pemilik Ford Mustang Sengaja Berhenti Di Tengah Jalan Demi Konten


AirAsia Jual Nasi Lemak Pak Nasser Hanya RM5 Sempena Pembukaan Santan

Akhirnya setelah lama menanti, kini AirAsia telah melancarkan restoran Santan cawangan pertamanya di Mid Valley hari ini. Anda kini boleh terus ke sini jika rindu makanan dalam penerbangan AirAsia dan tidak hanya perlu menunggu ketika penerbangan.

The Vocket telah ke pelancaran restoran Santan sebentar tadi dan apa yang kami boleh katakan, restoran Santan ini merupakan sebuah restoran makanan segera ASEAN dimana anda boleh menikmati menu terkenal dalam penerbangan AirAsia.

Jujur kami katakan, pelbagai menu kegemaran ramai seperti Nasi Lemak Pak Nasser, Nasi Ayam Uncle Chin, Sate dan pelbagai lagi sedia untuk dijual esok. Lebih mengujakan apabila Burnt Cheesecake turut dijual dan pastinya anda yang sering tidak dapat mencuba ketika penerbangan kini boleh dapatkan dengan mudah.

Selain daripada seleksi makanan yang ‘awesome’ dan menyelerakan ini, terdapat juga seleksi minuman yang bagi kami cukup menyegarkan. Bagi kami, pembukaan restoran ini bukan sahaja akan menarik pelanggan sedia ada AirAsia, tetapi akan menarik orang ramai mencuba makanan daripada Santan dan T&CO.

Rata-rata harga yang ditawarkan tidaklah mahal dan anda pasti mampu untuk menikmati hidangan di sini. Harga untuk set Nasi Lemak Pak Nasser adalah RM15 sahaja dan bagi kami harganya cukup berpatutan.

Konsep yang dibawa oleh restoran Santan ini cukup memudahkan penggunanya kerana anda boleh membuat tempahan dahulu sebelum tiba ke restoran dan hanya perlu pick-up sahaja ketika tiba. Mudah bukan?

Anda juga boleh membuat pesanan seperti biasa di restoran jika tidak mahu menggunakan aplikasi. Sebenarnya kami ingin berikan berita gembira kepada anda dimana sempena dengan pembukaan restoran ini, Santan hadir dengan promosi hebat.

Anda akan dapat menikmati Nasi Lemak Pak Nasser dengan Rendang Ayam pada harga RM5 pada masa terhad dan promosi ini hanya sah jika membuat pesanan atas talian di sini. Malah, anda juga dapat menikmati kopi percuma jika menggunakan aplikasi T&CO.

Adalah diingatkan bahawa promosi eksklusif ini boleh ditebus jika anda Ahli BIG dan hanya satu pesanan bagi setiap ahli. Untuk promo nasi lemak, anda boleh gunakan kod promo: SANTANRM5, manakala untuk promo kopi gunakan kod promo: TCOFREECOFFEE.

Apa tunggu lagi? Daftar segera sebagai ahli BIG dan muat turun aplikasi T&CO di Apple Store dan Google Play. Adakah anda akan menjadi yang terawal ke restoran Santan ini esok?

Tahukah anda siapa sebenarnya pemilik nama kepada menu terkenal Nasi Ayam Uncle Chin? Klik pautan di bawah untuk ketahui lebih lanjut.

Ketahui Sejarah Di Sebalik Nasi Ayam Uncle Chin Yang Menjadi Pilihan Ramai

Cawangan Pertama Santan Oleh AirAsia Bakal Dibuka Di Mid Valley Tidak Lama Lagi

7 Tip Untuk Penerbangan Lebih Selesa Dan Murah Dengan AirAsia


Penyalahgunaan Interkom Di Dalam Tren Bakal Didenda RM10,000

Baru-baru ini kecoh di laman Twitter apabila akaun Twitter rasmi RapidKL memuat naik sebuah video yang berdurasi 15 saat yang memaparkan seorang individu berbangsa India menekan interkom di dalam tren lalu memesan McChicken dan ais krim sundae kon seakan sedang membuat pesanan di kaunter pandu lalu McDonald’s telah mendapat respon yang pelbagai daripada netizen.

Video tersebut telah mendapat 55,200 tontonan dan telah menerima lebih 1,900 retweet daripada netizen.

[PERINGATAN] Menyalahgunakan peralatan interkom dalam tren adalah kesalahan serius.Anda boleh didenda sehingga RM10,000. JANGAN SAMA SEKALI SALAH GUNA PERALATAN INI.

— RapidKL 03-78852585 (@MyRapidKL) October 10, 2019

Walau bagaimanpun, dapat dilihat tindakan invidu tersebut hanya lakonan semata-mata dan dikatakan video tersebut telah dipotong pada 3 saat terakhir.

Majoriti netizen yang menulis di posting berkenaan mengatakan bahawa individu tersebut tidak menekan butang interkom tersebut, sebaliknya hanya bergurau bersama dengan rakannya sahaja.

Dengar pun tau tu suara kawan dia. Dia tak tekan pun la😑

— فاءيز هاميزن محمد (@faizhamizan) October 10, 2019

Ada juga yang memandang serius atas perkara ini dan meminta supaya lelaki tersebut dikenakan tindakan di atas sikapnya itu.

Walau bagaimanapun, video yang dikongsikan oleh RapidKL tersebut hanyalah bertujuan untuk menasihati orang ramai supaya tidak menyalahgunakan fungsi interkom di dalam tren. Denda yang dikenakan kepada individu yang didapati bersalah adalah sebanyak RM10,000.

Pastikan pasport milik anda tidak hilang kerana denda untuk individu yang kehilangan pasport ialah sebanyak RM1,200. Klik pautan di bawah untuk bacaan lanjut.

Denda Sehingga RM1,200 Bakal Dikenakan Sekiranya Kehilangan Pasport

Denda RM100,000 Untuk Kontraktor Yang Gagal Sempurnakan Jalan

Individu Halang Kotak ‘Parking’ Boleh Didenda RM2,000 Atau Penjara 6 Bulan


11 Bukti Salah Guna Kenderaan Yang Kreatif

Jika anda fikir sebuah lori hanya mampu memuatkan tidak lebih dari beberapa tan muatan dalam satu-satu masa, anda silap kerana di negara lain kenderaan di sana boleh membawa muatan sehingga ke tahap maksima.

Yang penting bagi mereka, kreativiti dan keberanian. Jom layan.

1. Janji boleh naik. Serius terlebih muatan.

2. Mari kita rasa kagum sikit dengan mereka ni sebab tayar tak pula pancit. Memang heavy duty betul.

3. Ini adalah di Bangladesh. Pegang kuat-kuat bang.

4. Apa anda nampak? Saya nampak macam muka perempuan rambut kembang pula. Memang power.

5. Bila beca roda 3 dijadikan basikal pengangkut barang.

7. Mereka ini tak perlukan motorsikal hebat dengan kuasa kuda yang tinggi. Motor kapcai pun jadi.

8. Macam bawa haiwan ternakan bersiar-siar pula. Hehe. Tapi tak ada lah pula itik tu nak sudu dan patuk lengan dia ye.

9. Bawa sportrim apa lah dia ni agaknya? Lori? Kereta? Atau sebenarnya untuk kegunaan lain?

10. Agak-agak yang kat atas bumbung tu kena bayar tambang bas tak?

BACA: 9 Resort Atas Air Dengan Suasana Romantis Untuk Bulan Madu Di Malaysia

BACA juga: Kerana Kecewa Dengan Ferrari, Lamborghini Cipta Kereta Sendiri

LIKE dan FOLLOW Vocket di Facebook serta Instagram


Salah Guna Lampu Strob Dan Memotong Secara Berbahaya, Netizen Mahu Pemandu Ini Diambil Tindakan

Umum ramai yang mengetahui orang awam dilarang sama sekali untuk menggunakan lampu strob walau apa jua pun alasan diberikan dan ia merupakan satu kesalahan mengikut Akta Pengangkutan Jalan 1987.

Pada hari semalam seorang lelaki terserempak dengan seorang pemandu Mazda CX-5 telah menyalahgunakan lampu strob untuk mengelak kesesakan lalu lintas di kawasan Alam Damai, Kuala Lumpur.

Selepas menyalakan lampu strob, pemandu Mazda itu memotong barisan dan memandu ke arah berlawanan walaupun di hadapannya mempunyai kenderaan lain yang sedang memandu di lorong terbabit.

Tindakkan berbahaya itu mengundang perasaan tidak puas hati di kalangan netizen kerana pemandu tersebut membuat dua kesalahan serentak seperti yang terakam pada rakaman video dashcam yang sedang tular di media sosial.

Orang ramai meminta pihak berkuasa untuk mengambil tindakan tegas terhadap mana-mana orang awam yang menggunakan lampu strob pada kenderaan mereka kerana ia mengelirukan pengguna jalan raya lain serta boleh menyebabkan pihak tidak bertanggungjawab berpeluang melakukan kegiatan jenayah dengan menyamar sebagai pihak berkuasa.

Netizen juga dilihat telah tag beberapa akaun rasmi pihak berkuasa pada hantaran asal video dashcam tersebut supaya dapat menahan dan segera mengenakan tindakan undang-undang kepada pemandu Mazda itu.

Pada masa yang sama, orang ramai meminta pihak berkuasa untuk segera memantau dan mengambil tindakan terhadap kedai aksesori serta akaun-akaun e-dagang di platform Shopee dan Lazada yang menawarkan jualan lampu strob ini.

Sebelum ini ada seorang ‘Instafamous’ telah menyalahgunakan lampu strob dan diburu oleh pihak polis. Baca lebih lanjut melalui pautan di bawah.

‘Instafamous’ Diburu Polis Gara-Gara Salah Guna Lampu Strob Untuk Elak Kesesakan Trafik

Polis Tahan Dua Pemuda Bertindak Sebagai Marshal Semasa Konvoi Motosikal Berkuasa Tinggi


Salah Jalan Dan Tidak Mahu Mengalah, Netizen Geleng Kepala Dengar Respons Pemandu Viva

Baru-baru ini orang ramai saling berkongsi video rakaman dashcam di mana seorang wanita memandu Perodua Viva memaki hamun salah seorang pelanggan Tesco yang ingin keluar dari pasar raya tersebut.

Kejadian yang berlaku pada pukul 1.19 petang itu menunjukkan pemilik dashcam dalam perjalanan keluar dari pasar raya Tesco di Stesen 18, Ipoh. Dalam perjalanan pemandu lelaki ini menuju ke persimpangan keluar, ada sebuah Perodua Myvi terlebih dahulu meluru masuk ke kawasan Tesco menggunakan arah berlawanan.

Lokasi ; Tesco S18, Ipoh. pic.twitter.com/MY6JK6cppF

— MyWatch (@My_CrimeWatch) November 16, 2021

Apabila pemilik dashcam mahu menghampiri simpang keluar tersebut, tiba-tiba ada sebuah Perodua Viva turut mahu menggunakan arah berlawanan dan tidak mahu mengalah enggan memberikan laluan kepada pemilik dashcam tersebut.

Oleh sebab itu pemandu lelaki membuat keputusan untuk turun dari keretanya dan memaklumkan kepada pemandu Viva bahawa laluan tersebut hanya satu hala, di mana semua pelanggan perlu membelok ke kiri apabila masuk ke kawasan parkir pasar raya tersebut.

Setelah pemandu Viva menyedari tindakannya itu tidak akan memenangkannya, pemandu Viva mengundurkan kenderaan dan berhenti seketika di hadapan kenderaan pemilik dashcam tersebut sambil membuka tingkap dan mengeluarkan kata makian –

“Bodoh macam lembu,” maki pemandu wanita tersebut kepada pemilik dashcam.

Rakaman video dashcam yang tular itu telah mendapat pelbagai reaksi orang ramai yang rata-rata mengecam tindakan serta makian yang keluar daripada mulut wanita terbabit.

Nampak gaya mesti local situ sebab dah jadi habit guna shortcut, 2 minit 3 kereta lawan arus. Bangang betul

Kita biasa salah jalan, kita gelabah cepat cepat reverse minta maaf, rasa malu.

Tapi manusia macam ni entah akalnya letak dimana. Mak siapa ni ? Atas jalan pun taknak kalah, cukuplah menang kat rumah je. https://t.co/ncWvQmjJ2z

— PIDOT (@Firdaushaari) November 17, 2021

Tambah orang ramai lagi, mereka mendakwa pemandu wanita tersebut enggan mengalah disebabkan wanita itu merupakan penduduk kawasan setempat yang sudah biasa melakukan ‘kesalahan’ tersebut.

Namun pada hari itu bukan hari yang baik buatnya apabila bertemu dengan orang yang mampu menegur ‘kesalahannya’ itu. Oleh sebab itu pemandu wanita tersebut tidak segan-silu mengeluarkan makian oleh kerana sikap ego sendiri.

Tindakan sekumpulan penunggang kuda di kawasan Drive-Thru McDonalds telah meraih pelbagai kritikan daripada orang ramai. Baca lebih lanjut melalui pautan di bawah.

‘Geng Kuda’ Tinggalkan Najis Di Drive-Thru McDonalds Raih Kecaman Netizen

‘Diekori’ Rapat Kereta Tidak Dikenali, Perkongsian Detik Cemas Wanita Ini Raih Perhatian Netizen

Bonggol Institut Memandu Terlalu Tinggi, Jurulatih Luah Kerisauan Terhadap Keselamatan Pelajar


‘Salah Majlis Ni Mat’ – Waris Nyanyi Lagu Rap Di Acara Agama Buat Geng Ustaz Kurang Senang

Tular sebuah video di Facebook yang menunjukkan penyanyi kelahiran Negeri Sembilan, Waris menyanyikan sebuah lagu rap berbahasa inggeris di salah sebuah majlis agama.

Apa yang menjadi perdebatan di Facebook adalah apabila persembahan Waris itu mendapat reaksi yang kurang senang daripada seorang lelaki yang dipercayai ustaz.

Di dalam video yang dimuat naik oleh Mael YY Pang, salah seorang ustaz tersebut kelihatan menunduk sambil memegang kepalanya. Manakala sebahagian yang lain pula hanya memandang Waris dengan reaksi yang kurang senang.

Video berdurasi beberapa saat itu telah mendapat perhatian warganet. Sejak dimuat naik beberapa jam yang lalu, ia telah ditonton sebanyak 50,000 kali dan mendapat lebih 400 komen.

“Salah majlis ni mat. Geleng kepala ustaz-ustaz ni,” kata salah seorang pengguna Facebook.

“Buat hal. Memang betul-betul menguji kesabaran. Semoga dibukakan pintu hidayah buatnya,” kata netizen.

“Orang agama alim ulamak, bakal ulamak tengah sabar je. Adoi lagu. Kita orang biasa ni dengar pun serabut perut.”

“Mananye majlis ni. Adoi. Tak kena dengan situasi la. Mananye penganjur ni.”

Imam besar Al Azhar tolak cadangan gabungkan Islam, Kristian, Yahudi jadi satu agama Ibrahim. Rujuk pautan di bawah untuk membaca.

Imam Besar Al Azhar Tolak Cadangan Gabungkan Islam, Kristian, Yahudi Jadi Satu Agama Ibrahim

Ajaran ‘Agama Melayu Ibu Yati’ Kini Disiasat Pihak Berkuasa Selepas Didakwa Sesat

Anak Perempuan Bekas Presiden Indonesia Tukar Agama Dari Islam Ke Hindu


Salah Skil Semasa ‘Kanjo’, Honda Civic Terbabas Dan Melayang Ketika Lumba Naik Genting Highlands

Jalan dan suasana naik bukit Genting Highlands sememangnya menjadi pilihan kaki kereta dan motosikal. Lebih-lebih pada hari minggu, memang ramai tidak melepaskan peluang untuk menguji jentera masing-masing.

Baru-baru ini tular klip rakaman dashcam memaparkan sebuah Honda Civic yang sedang menaiki Genting Highlands terbabas dan terbalik di kiri jalan.

Kejadian yang berlaku kira-kira hampir pukul 7.30 pagi itu dipercayai berlaku apabila pemandu Honda terbabit menekan brek ketika mengambil selekoh, lalu hilang kawalan.

A post shared by VOCKET Car Club (@vocketcarclub)

Semasa kejadian, ada sebuah Toyota Mark X bersebelahan dengannya. Nasib baik pemandu kereta itu cekap sempat mengelak apabila Honda Civic itu terbabas betul-betul di hadapannya.

Pada akhir rakaman video tersebut, kereta yang merakam insiden itu dan Toyota Mark X segera memberhentikan kenderaan di tepi jalan, dipercayai untuk memberikan bantuan kepada mangsa.

Rata-rata netizen yang menonton video itu menyatakan cara pemanduan yang salah telah menyebabkan kereta Honda itu kemalangan dan nyaris melibatkan kenderaan lain juga.

Dalam masa sama, netizen turut geram melihat laluan naik dan turun Genting Highlands seolah-olah menjadi ‘litar lumba’ bagi sesetengah pemilik jentera yang telah diubahsuai.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Salam Browser: Pelayar Web Terbaik Yang Menghormati Tuntutan Agama

Pernahkah anda terfikir jika terdapat sebuah pelayar web yang sekaligus menghalang anda daripada terjebak dengan perkara yang melanggar syarak? Pembangun Salam Browser nampaknya peka dengan impian pengguna muslim apabila berjaya membangunkan sebuah pelayar web yang membolehkan anda melayari web sambil menghormati tuntutan agama.

Dengan misi yang dipetik daripada Saheeh, Sunnah ibn-Majah, Vol. 3, Book 12, Hadith iaitu “Bersederhana dalam mencari perkara-perkara duniawi, kerana semua orang akan dihisab berdasarkan sebab mereka diciptakan.”, pelayar web Salam Browser dilengkapi dengan beberapa ciri menarik buat pengguna khususnya Muslim.

Salam Browser yang dibina berasaskan Chromium berjaya untuk menghadkan hasil carian video dan visual berunsur maksiat serta keganasan. Salam browser mengesahkan hampir 1.4 juta laman web telah dihalang pada pelayar web ini selain pengguna turut boleh menghantar maklumat untuk menyenarai hitamkan laman web yang bermudarat melalui fungsi terbina pada pelayar web berkenaan.

Dengan fungsi yang dinamakan sebagai Berbakti kepada Ummah, pengguna seolah-olah berada di dalam satu komuniti bagi melindung pengguna-pengguna lain daripada terjebak dengan laman web yang tidak berfaedah.

Salam Browser juga dilengkapi dengan integrasi VPN percuma untuk melindungi pemantauan data anda, selain membolehkan anda mengakses kandungan yang dihalang mengikut lokasi. Fungsi Data Saver turut disediakan untuk pengguna melayari web dengan pantas tanpa menggunakan data yang tinggi.

Selain perlindungan daripada spam iklan, Salam Browser juga dilengkapi dengan hadis pada setiap halaman tab yang baru dibuka. Terbaik bukan?

Buat anda yang berminat dengan fungsi yang ditawarkan dan mahu mencuba Salam Browser, anda boleh muat turun Salam Browser di sini. Setakat ini Salam Browser cuma disediakan buat pengguna Windows dan dijangka akan berada pada platform lain pada masa akan datang.


Salam Cium Tangan, Pemain Ragbi New Zealand Kagum Dengan Akhlak Orang Melayu Malaysia

Sonny Bill William yang terkenal dikalangan peminat sukan ragbi meluahkan rasa kagum dengan akhlak yang ditampilkan rakyat Malaysia dalam menghormati orang yang lebih tua.

Pemain ragbi bagi negara New Zealand yang juga seorang muslim meluahkan perkara ini di akaun Twitter miliknya semalam semasa beliau mengerjakan umrah dan bertembung dengan sebuah keluarga dari Malaysia.

Mashallah ❤ https://t.co/c1XZAZ3Fp3 pic.twitter.com/5F0iUKNQPy

— Sonny Bill Williams (@SonnyBWilliams) May 3, 2023

“Sebuah keluarga Malaysia dengan 3 budak lelaki mahu bergambar dengan saya hari ini. Kesemua 3 remaja itu menyalam tangan saya, memandang ke mata saya, menundukkan kepala mereka dan menyentuh belakang tangan saya dengan dahi mereka.

“Kanak-kanak lelaki ini ada rasa hormat & menghormati dalam nilai keluarga mereka ia adalah sangat indah,” katanya sambil berkongsi gambar dua orang anak kecil warga Malaysia yang bergambar ketika dia melawat Madinah di Arab Saudi.

Ciapan beliau telah menarik perhatian rakyat Malaysia dengan kebanyakan netizen menyatakan kepada beliau bahawa ia adalah nilai-nilai yang dipraktikkan oleh orang Melayu yang beragama Islam di Malaysia.

It’s Malay culture to bow down and kiss the back of the hand if they are shaking hands with someone who is older.

— محمد نصير راجولي (@nasirrajuli) May 3, 2023

Thats how the Malays greet and show their respect to the elders.

Selain itu, warga Indonesia turut hadir ke bahagian komen dan menyatakan bahawa budaya sama turut diterapkan di Indonesia kerana ia adalah sebahagian daripada nilai murni sebagai seorang Muslim.

This is how Malaysian and Indonesian muslim greet their elders with. Either a forehead or extra little smooch on the elderly hand..

— The great Gator (@Itis_iGator) May 3, 2023

We are in Indonesia have Same culture with Malaysia. It shows how we respect the Elder

— fake diet (@brooklynbrick89) May 3, 2023

Mungkin ini kali pertama bagi beliau melihat budaya ini dilakukan. Tetapi bagi dua negara seperti Malaysia dan Indonesia, ia sudah lama dipraktikkan dan sudah menjadi norma dalam kehidupan kita.


Trend TikTok Anak Muda ‘Salam Dari Binjai’ Ranapkan Kebun Pisang Milik Orang Kampung

Trend ‘Salam dari Binjai’ mula ditiru oleh anak muda apabila Paris Pernandes yang berasal dari Kota Binjai, Sumatera Utara memuat naik video beliau menumbuk pokok pisang sehingga tumbang. Video itu kemudiannya menjadi viral, baik di Indonesia mahupun di Malaysia. Kebanyakan pengguna TikTok dari kalangan anak muda akan mengucapkan ‘Salam dari Binjai’ sebelum menumbuk hancur pokok pisang.

Namun, setiap trend yang menjadi viral tidak selalunya berkisar pada kebaikan. Melalui laporan Kompas, sekumpulan anak muda di Kabupaten Lamongan, Jawa Timur, jelas belum cukup matang untuk mengetahui bahawa tidak semua pokok pisang layak untuk dihancurkan. Disebabkan hanya mahu mengikut trend, mereka telah bertindak menghancurkan kebun pisang milik seorang penduduk Kampung Surabayan.

A post shared by BERITA LAMONGAN (@berita_lamongan_)

Kejadian ini direkod dan menjadi tular di media sosial. Disebabkan itu, Ketua Kampung Surabayan, Sunarto mengesahkan kejadian tersebut dan memanggil 9 orang anak muda bersama-sama dengan ibu bapa mereka. Ketika ditanya apakah niat disebalik tindakan mereka, anak muda ini tanpa rasa bersalah berkata kepada Sunarto bahawa tindakan mereka adalah sebahagian daripada amalan silat.

Kejadian ini rupanya tidak hanya berlaku di Kampung Surabayan, ia turut berlaku di Deli Serdang, Sumatera Utara. Seorang penduduk bernama Alhafizu memberitahu media mengenai pengalamannya menangkap sekumpulan anak muda memukul pokok pisang di hadapan rumahnya. Apabila ditegur, budak-budak itu pun berkata, “Salam dari Binjai!”

Apabila Alhafizu cuba untuk menasihat anak muda tersebut, situasi rupanya menjadi lebih teruk. Pokok pisang yang besar dan sedang berbuah turut dibantai oleh segerombolan anak muda sehingga ia senget. Alhafizu yang jelas kecewa dengan tindakan anak muda itu berkata kepada Detik bahawa ibu bapa sepatutnya memain peranan dalam memastikan anak mereka tidak melihat kandungan video yang boleh memberi kesan buruk kepada orang.

Di Twitter, warga Indonesia turut berkongsi pengalaman mereka terhadap trend ‘Salam dari Binjai’ dan kejadian serupa turut terjadi di kawasan mereka.

Gara gara "salam dari Binjai" lagi viral, emakku yang emang di Binjai, telpon sambil heran

Emak: wul, aneh deh, masak pohon pisang mama, tumbang 3. Kok bisa ya?

— Ulan Sabit (@ulansabit) November 1, 2021

💙 TADI GURU GUE CERITA KATANYA GARA GARA SALAM DARI B I N J A I VlRAL TEMEN SEKOLAH GUE ADA YANG NYOBA MUKULIN POHON PISANG SEKOLAH SAMPE PULUHAN POHON TUMBANG

Setakat ini, trend yang tular di TikTok ini tidak memberi kesan yang besar di Malaysia. Tiada lagi laporan anak muda di Malaysia merosakkan pokok pisang milik orang kampung. Namun melihat daripada kejadian yang terjadi di Indonesia, diharapkan kelakukan ini tidak lagi ditiru oleh anak muda di Malaysia.

Rakam pocong ketika ‘live’ di TikTok, netizen kembali persoalkan kesahihan video ini. Untuk bacaan lanjut, klik pautan di bawah untuk membaca.

Rakam Pocong Ketika ‘Live’ Di TikTok, Netizen Kembali Persoalkan Kesahihan Video Ini

Kenali Bella Poarch, Wanita Paling Terkenal Di TikTok Yang Dituduh Pengikut Illuminati

CEO TikTok Letak Jawatan, Mahu Habiskan Kekayaan RM182 Bilion Dengan Membaca Dan Termenung


Salar De Uyuni Bagaikan Syurga Di Bumi Dengan Keunikan Ini

Padang pasir di Bolivia, Amerika Selatan ini berbeza dengan padang pasir di tempat lain. Padang pasir ini digelar “syurga di bumi”. Ia adalah Salar de Uyuni terletak di barat daya Bolivia di bandar Potosi. Salar de Uyuni meliputi keluasan 6, 805 kilometer dan ketinggian lebih daripada 3, 048 meter di atas aras laut.

Awan gebu, berpusar di langit seolah-olah kita boleh menyentuhnya. Warna langit biru yang berbeza pula menarik perhatian kita. Lebih istimewa apabila membuatkan penglihatan kita begitu ajaib apabila garam lembap dengan permukaan rata telah menjadi seolah-olah seperti sebuah cermin yang besar. Ia mewujudkan ilusi seperti bumi dan langit bersambung dan tiada sempadan.

Kesan imej itu dihasilkan oleh kristal yang berkilauan di atas garam yang rata seperti di atas permukaan cermin. Ini kerana Salar de Uyuni mempunyai kepekatan garam terbesar berbanding di tempat lain. Salar de Uyuni ini terbentuk dari perubahan danau sejak zaman prasejarah lagi. Kini, danau ditutupi kerak garam.

Jika anda merancang melawat Salar de Uyuni, dicadangkan ke sana pada bulan Mei dan November kerana ia cuaca panas di mana sesuai untuk dilawati berbanding musim hujan yang akan menghadkan pilihan pengangkutan yang sedia ada.


AirAsia Kemas Kini Caj Daftar Masuk Melalui Kaunter, Harga Kembali Semula Kepada Asal

Pada hari semalam beberapa platform media sosial heboh dengan berita AirAsia menaikkan caj daftar masuk melalui kaunter di lapangan terbang di seluruh Malaysia sebanyak RM100 untuk penerbangan domestik serta antarabangsa.

Hal ini mengundang kegusaran ramai yang rasa terbeban dengan jumlah caj meningkat sehingga lima kali ganda daripada harga asal yang dilaksanakan oleh syarikat penerbangan itu pada September 2020 lalu.

Terbaharu, hasil semakan The Vocket mendapati pihak AirAsia telah mengemas kini semula nilai caj tersebut kepada harga asal pada pukul 9.05 pagi tadi. Sama seperti harga yang diperkenalkan pada dua tahun lalu, caj untuk penerbangan domestik sebanyak RM20 dan RM30 untuk penerbangan antarabangsa.

Pada masa sama, AirAsia tidak mengenakan caj tersebut untuk beberapa kumpulan terpilih atau semasa situasi tertentu seperti pelanggan kurang upaya, melancong dengan bayi (bawah 24 bulan), penumpang terjejas oleh perubahan jadual dan pembatalan penerbangan, Sky Marshals yang sedang bertugas serta beberapa lagi kategori lain.

Caj ini diperkenalkan sebagai salah satu langkah berjaga-jaga untuk meningkatkan pengalaman perjalanan tanpa sentuhan rentetan pandemik COVID-19. Oleh itu, kemudahan daftar masuk sendiri ini menjadi sangat penting dalam meminimumkan sentuhan fizikal antara tetamu dan kakitangan AirAsia.

Jika anda mempunyai sebarang persoalan mengenai caj daftar masuk melalui kaunter, bolehlah semak info lanjut di laman rasmi support.asia.com atau klik di sini.

AirAsia bakal menawarkan perkhidmatan penerbangan jauh lebih murah menggunakan eVTOL. Baca lebih lanjut melalui pautan di bawah.

Dari KLIA Ke Pusat Bandar Hanya 11 Minit, AirAsia Bakal Tawar Perkhidmatan ‘Teksi Udara’

Demi Keselamatan Pelanggan Terjamin, AirAsia Laksana Prosedur ‘Contactless’ Untuk Perkhidmatannya


Tefal On Sale! 5 Barang Ini Bakal Buat Anda Rambang Mata

Bagi yang suka memasak, jenama Tefal bukanlah asing. Antara yang menjadi kegilaan para suri rumah adalah kuali Tefal yang tak melekat bila menggoreng dan hanya perlukan minyak yang sedikit.

Tapi kini jenama yang sudah 60 tahun bertapak di pasaran ini nampaknya dah mengorak langkah lebih jauh bila turut menawarkan berbagai barangan untuk kegunaan seisi rumah.

Berita baiknya, sempena Sale 11.11 di Lazada, Tefal turut menawarkan sale harga ‘rambang mata’ + diskaun extra 30% bagi pembelian dari RM150 ke atas bagi 5 jenis barang berikut. Dan sale ini hanya 1 hari saja!

Ciri yang paling saya suka pada seterika ini adalah:

Mudah dan jimat masa. Sebagai seorang yang berpengalaman menggunakan seterika ini, cukup jika saya katakan kerja menggosok baju 200% lebih mudah dan cepat. Tiada lagi sembur-sembur atau renjis air untuk hilangkan kedut. Apatah lagi, produk ini dihasilkan di Perancis! Top kualiti tau!

Harga asal seterika RM999, harga sale RM529+ diskaun extra 30% (maksimum diskaun sampai RM100)  di Lazada. Masukkan kod diskaun ORTEFAL30 semasa checkout. Memang berbaloi-baloi kalau beli sekarang.

2. Tefal Fry Delight FX1000 + Free Picolo Coffee Machine

Satu lagi produk inovasi yang saya suka daripada Tefal.

Biasa masak banyak makanan goreng? Tapi risau jugak tentang sukatan minyak yang digunakan? Sekarang ni, tidak perlu risau banyak dah sebab ada Tefal Fry Delight ni!

Makanan boleh dimasak tanpa minyak tapi tetap rasa enak jugak! Tambah lagi, Fry Delight ni bukan saja untuk goring tau! Boleh grill, panggang dan bakar. 4 dalam 1 BERBALOI!

Harga Tefal Fry Delight FX1000 ialah RM899. Harga sale RM499 + diskaun 30% + Free Piccolo Coffee Machine (bernilai RM399!). Masukkan kod ORTEFAL30 untuk mendapat RM100 instant diskaun semasa checkout.

Huhu. Kenapa masa saya beli dulu tak ada combo best macam ni!

Barang popular di dapur yang tak perlu saya ceritakan. Siapa ada dan pernah guna set ini akan faham. Kalau dah ada set ni, tak perlu nak set periuk lain. Dah lengkap untuk masak sekeluarga. Buat lempeng, nak masak gulai ke masak lemak, semua dah ok. Paling suka sebab ada tutup sekali untuk periuk.

Harga 5 barang di dalam Tefal Bistro Cookware Set ini ialah RM598. Harga sale RM249 + extra diskaun 30%. Jangan lupa masukkan kod diskaun ORTEFAL30 untuk dapatkan extra 30% diskaun semasa checkout.

Rasa nak saja beli satu set lagi sebab murah!

Bercerita tentang blender, sebagai pengguna selalunya kita mahukan blender yang efektif, dapat menghancurkan bahan hingga halus.

Semacam namaya Blendforce, blender ni memang power sekali! Dengan teknologi terbarunya yang ada 6 bilah blade, blender ini boleh mencincang, tiada sisa ketulan yang tertingal dan bahan dicampurkan dengan perfect sekali! Mudah dicuci pulak tu!

Harga Tefal Blendforce Blender BL3071 ialah RM149. Harga sale RM109. Tak ada kod untuk diskaun extra ke untuk blender ini? Ada, tapi sabar dulu. Saya akan terangkan di bawah nanti.

Bagi yang tak biasa dan tak tahu mungkin akan pandang sebelah mata saja dengan dapur jenis elektrik begini. Tapi sekali dah guna, percayalah, anda akan suka. Saya dah terkena sumpahan dapur ini.

Tefal Induction Hub ini memang banyak memudahkan kerja masak setiap hari. Dah la senang nak bawa ke mana-mana, tekan butang ‘on’ je, dah siap boleh masak. Nak masak sup, tak jadi masalah, goreng pun boleh!

Tunggu apa lagi! Jangan nanti menyesal sebab tak beli, Boleh dapat free gift lagi! Bawa pulang pot shabu-shabu jugak!

Harga Tefal Induction Hob ini RM289. Harga sale di Lazada RM208 + diskaun extra 30% + free Shabu Pot. Masukkan kod diskaun ORTEFAL30 untuk rebut diskaun extra 30% masa checkout.

Bertepatan dengan motto Tefal, “make your everyday life easier”, semua barang di atas memang memudahkan hidup terutama bagi wanita berkerjaya dan ibu-ibu yang sibuk. Jadi tak hairan kenapa Tefal selalu menjadi peneman kami di rumah.

Sempena Sale 11.11 di Lazada, dapatkan diskaun extra 30% (maksimum RM80) bagi pembelian minima RM150 untuk satu atau lebih 5 barang di atas. Untuk dapatkan diskaun tambahan ini anda hanya perlu taip kod diskaun ORTEFAL30 semasa check out.

Sale ini hanya berlangsung 1 hari saja, pada 11 November 2017, hanya di Lazada, sementara stok masih ada. Jika tak beli sekarang, kena tunggu Sale 11.11 tahun depan pula, itu pun kalau ada. Sanggup tunggu setahun lagi? Klik sini untuk terus shopping sale Tefal 11.11 di LAZADA sekarang.

Jom kita pujuk suami, minta belikan barang Tefal sementara tengah murah!


Luar Biasa, Selepas 40 Tahun Ini Salji Yang Pertama Turun Di Gurun Sahara

Peristiwa turunnya salji di gurun Sahara ini dianggap sesuatu yang sungguh luar biasa. Meliputi sebahagian besar wilayah Afrika Utara, gurun ini merupakan salah satu daerah terpanas dan terkering di dunia pada saat ini.

Rakaman salji memutih di kota kecil AIn Sefra, Aljazair ini satu-satunya daerah gurun terpanas di dunia yang diselimuti salji. Namun ia bukanlah kali pertama, sebelum ini gurun panas Sahara pernah dihujani salji pada tanggal 18 Febuari 1979.

Apa yang menjadikan peristiwa ini menakjubkan adalah di mana salji yang turun kali ini dikhabarkan berlaku hampir seharian sehingga mencecah ketebalan 1.000 meter di atas permukaan laut di kelilingi pergunungan Atlas.

Menurut jurugambar Amatir Karim Bouchetata, kejadian ini semestinya satu aturan alam yang cukup ajaib!


‘Salji’ Turun Di Genting SkyWorlds, Tarikan Terbaru Ini Buat Netizen Teruja

Akhirnya saat yang dinanti-nantikan telah tiba, Genting SkyWorlds telah dibuka kepada orang awam. Setelah lama menanti, kini anda boleh terjah taman tema ‘outdoor’ yang telah siap dibina.

Terbaharu, ramai yang berkongsi suasana di taman tema ‘outdoor’ tersebut dan masuk adalah percuma sehingga 2 Januari 2022. Malah, sempena Hari Krismas, anda akan dapat merasai seperti berada di negara 4 musim kerana terdapat salji buatan.

Central Park Genting jurrrr #fyp #fyl #gentinghighlands

♬ original sound – Hazwan Faiz – Hazwan Faiz

CEPAT KORANG MAI GENTING ADE SALJI BUATAN NIEHH!!! #fyp #fyptakni #fypdongggggggg #masukberanda #foryoupage #Winterwanderland #GentingHighlands

Untuk pengetahuan anda, ia dibuka setiap hari pada jam 4 petang sehingga tengah malam dan kini boleh dikatakan ramai orang sudah berpusu-pusu ke Genting SkyWorlds.

Bagi anda yang berpeluang ke Genting Skyworlds, bolehlah ke sini untuk merasai pengalaman menarik ini. Akan tetapi, sila patuh SOP yang telah ditetapkan kerajaan untuk mengelakkan penularan wabak COVID-19.

Sementara itu, lihat rekaan Genting Skyworlds pada pautan di bawah ini.

Genting Skyworlds Dedahkan Rekaan Sebenar Taman Tema Luar Yang Bakal Dibuka Tidak Lama Lagi

Rasai 5 Pengalaman Berbeza Di SkyVR Genting Highlands Sesuai Buat Seisi Keluarga

Pacak Khemah Dan Lepak Di ‘Parking Lot’, Trend Terbaru Di Genting Highlands Ini Buat Netizen Berang


Saloma Link Dicemari Sampah, Lelaki Ini Kecewa Sikap Pengunjung Tidak Bertanggungjawab

Di Malaysia, terdapat banyak destinasi pelancongan yang boleh dikunjungi dan sudah menjadi kewajiban pengunjung untuk memastikan tempat yang dikunjungi sentiasa bersih untuk keselesaan bersama.

Akan tetapi, perkara sebaliknya berlaku apabila sampah sarap dilihat mencemar pemandangan di pusat tumpuan pelancong. Perkara ini dikongsikan oleh seorang pengguna Twitter @ruud_irwan apabila beliau kutip sampah yang dibuang merata-rata tempat di Saloma Link.

Bila aku rimas dengan sampah, aku kutip lah! pic.twitter.com/4k6LgZRkbb

— CHAMP19NS 🏆 🇲🇾 (@ruud_irwan) September 13, 2020

Untuk pengetahuan anda, Rudy Irwan Shukaime sebenarnya Pengarah Pusat Pelancongan Malaysia (Matic) dan berasa terkilan apabila melihat destinasi tarikan di ibu kota dicemari dengan sampah sarap.

Beliau yang berbasikal ke Saloma Link mengambil inisiatif mengumpulkan sampah yang ditinggalkan pengunjung. Tambahnya, beliau menganggap kawasan-kawasan tersebut seperti kediaman sendiri dan ia satu tanggungjawab sebagai rakyat Malaysia.

Usaha murni yang ditunjukkan oleh Rudy mendapat perhatian netizen dan ramai memuji tindakannya. Malah, rata-rata netizen juga mengecam tindakan pengunjung yang buang sampah merata-rata walaupun tong sampah sudah disediakan.

Tahniah ! Ini satu contoh tidak hanya bercakap, tapi mengambil tindakan. Lebih ramai yg punya kesedaran mcm ni, bagus. Saya cdgkan juga applikasi pintar AI via facial recognition, sesiapa yang membuat sampah terus keluar di papan tanda , siap dgn photo dan pihak DBKL boleh saman

— 🇲🇾❤kitajagakita ايوان (@kenza4u) September 13, 2020

terima kasih . as a person who love nature and clean place mmng rasa bersyukur nampak org buat mcm ni. semoga awak ditemukan dgn org yang sentiasa menjaga kebersihan dn menjadikan kehidupan yg bersih sbgai satu kepentingan dalam hidup .

— tan sri amrlsfn🇲🇾 (@mrulsfn) September 13, 2020

Usaha yang murni. Tahniah.Bandaraya yang pesat membangun dengan bangunan pencakar langit tapi masyarakat setempat tabiat macam sampah yang mereka buang tu.

— 🇲🇾ام فايز (@faizkamarudin87) September 13, 2020

Goodjob!!! I always despised those who throw the rubbish. I think our goverment should seriously looking into this. More serious action to those who throwing rubbish. Mcm mana nk maju, sampah pon tak pandai buang tempat yang betul.

— Kipas Siti (@CT_Voter) September 13, 2020

Ada tapi buat2 tak nampak kot 🙄 pic.twitter.com/IWP4Ki7MyE

Isu ini bukan pertama kali berlaku dan pastinya tempat tumpuan pelancong akan kelihatan kotor. Lama-kelamaan tiada pengunjung akan mengunjungi sesuatu destinasi tumpuan.

Sementara itu, kami kongsikan beberapa artikel berkaitan tentang sampah sarap dan vandalisme di destinasi tumpuan pelancong pada pautan di bawah ini.

20 Tong Sampah Disediakan Tetapi Jambatan ‘Viral’ Terengganu Masih Kumpul 750 KG Sampah

Taman Tasik Titiwangsa Dicemari Sampah Dan Dirosakkan Tidak Sampai 24 Jam Pembukaannya

Belum Dibuka Kepada Umum, Taman Tasik Titiwangsa Sudah Mula Diceroboh Dan Dirosakkan?


Salt Bae Gila Glamour, Peminat Bola Meluat Lihat Nusret Kacau ‘Mood’ Kemenangan Argentina

Salt Bae dikecam oleh pengguna media sosial selepas beliau dilihat bergambar dengan trofi Piala Dunia sejurus selepas kemenangan Argentina ke atas Perancis.

Chef dari Turki itu dilaporkan telah mendapat kebenaran untuk masuk ke padang selepas upacara penyampaian hadiah. Dia dilihat menyambut kemenangan Argentina dengan bersalaman dengan beberapa pemain termasuk Lionel Messi.

A post shared by Nusr_et#Saltbae (@nusr_et)

Dia juga dikatakan menggigit salah satu pingat milik pemain Argentina. Beliau juga bertindak mengambil piala tersebut daripada pemain Argentina dan meraikannya, walaupun terdapat pertikaian di mana hanya pemain dan mereka yang berada di dalam pasukan Argentina sahaja yang boleh menyentuh piala tersebut.

Malah, FIFA berkata, “Trofi Piala Dunia FIFA yang asli hanya boleh disentuh dan dipegang oleh sekumpulan orang yang terpilih, termasuk bekas pemenang Piala Dunia FIFA dan ketua negara.” Salt Bae memegang trofi dan mengambil beberapa gambar dengan piala tersebut.

Netizen berkongsi kekecewaan mereka melihat Salt Bae masuk ke padang dan menyentuh trofi tersebut. Seorang Instagrammer berkata, “Anda tidak sepatutnya menyentuh Piala. Anda bukan juara.” Dan sebahagian netizen berkata, Salt Bae lakukan perkara tersebut sebab dia gilakan populariti.

Dalam aksi mendebarkan di Stadium Lusail, Argentina tampil juara dengan penentuan sepakan penalti selepas perlawanan berakhir 3-3 selepas masa tambahan.

Messi memberikan pendahuluan kepada Argentina menerusi sepakan penalti, sebelum Angel di Maria menggandakan kelebihan mereka. Perancis bangkit dan menyamakan kedudukan pada detik-detik akhir perlawanan. Kylian Mbappe menjaringkan dua gol untuk membawa perlawanan ke masa tambahan,

Perlawanan menjadi lebih dramatik apabila Argentina mendahului semula menerusi gol kedua Messi dan selepas itu dikecewakan oleh Mbappe yang menjaringkan hatrik untuk menyamakan kedudukan pada minit ke-118.

Bagaimanapun, pasukan Lionel Scaloni berjaya menewaskan lawan mereka dalam penentuan sepakan penalti.


‘Salt Bae’ Kongsi Keterujaan Di Instagram Bergambar Bersama Yang di-Pertuan Agong Di Qatar

13 Disember lalu, Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dilaporkan berangkat ke Doha, Qatar bagi mengadakan lawatan khas selama enam hari.

Lawatan khas itu merupakan atas undangan peribadi Emir Qatar Sheikh Tamim bin Hamad Al Thani, sempena temasya bola sepak yang berlangsung di negara tersebut.

Di sebalik lawatan kerja yang berlangsung, tular sebuah perkongsian di Instagram apabila @nusr_et atau lebih dikenali sebagai Salt Bae tampil berkongsi kenangan indah di Doha di mana beliau sempat bergambar bersama Yang di-Pertuan Agong.

“Saya sayang kamu semua lebih daripada bola sepak”, jelas Salt Bae menerusi caption Instagram beliau.

Lebih menarik, gambar tersebut yang dikongsikan turut memperlihatkan Presiden FIFA iaitu Gianni Infantino. Turut hadir bersama dalam majlis tersebut adalah Sheikh Jassim yang merupakan Perdana Menteri Qatar.

Untuk pengetahuan, Seri Paduka merupakan Anggota Jawatankuasa Eksekutif FIFA dari tahun 2015 hingga 2019. Seri Paduka dijadual berangkat tiba di tanah air pada 19 Disember 2022.


Saluran Khas Buat Penggemar E-Sukan Bakal Ditayangkan Astro

Bukanlah kali pertama kita melihat Astro menayangkan siaran langsung perlawanan Tournament Dota secara siaran langsung. Atas sambutan hangat daripada para ‘gamers’ seterusnya peningkatan rakyat Malaysia yang terlibat dengan perlawanan yang melibatkan peringkat kebangsaan, Astro mengambil inisiatif untuk menyediakan saluran khas buat penggemar E-Sukan.

Dinamakan sebagai eGG Network (Every Good Game), saluran ini bakal mengongsikan beberapa perkara berkaitan arena e-sukan termasuk kemaskini perlawanan, temuramah dengan personaliti e-sukan, berita semasa dan pelbagai perkara lain melibatkan e-sukan. Menurut Astro, saluran ini bakal dikhaskan buat akan mula bersiaran 24 jam sehari bermula daripada 7 Jun 2016 ini.

Buat anda yang aktif mengikuti perkembangan e-sukan, pastinya anda tahu bahawa eGG Network juga banyak melakukan acara sekitar Kuala Lumpur.

Kami yakin khabar gembira ini sudah lama ditunggu-tunggu buat penggemar e-sukan yang semakin meningkat meningkat ketika ini. Pastinya menonton perlawanan DotA, FIFA, CS:GO, LOL dan sebagainya lebih menghiburkan selepas ini.


Sam Ke Ting Bebas Tuduhan Punca Kematian 8 Remaja Basikal Lajak

Kecoh sejak tahun 2017 apabila terdapat insiden 8 remaja yang menaiki basikal lajak nahas selepas dilanggar seorang pemandu, Sam Ke Ting. Isu tersebut sekaligus telah mendapat perhatian ramai memandangkan terdapat 8 individu yang meninggal dunia.

Terbaharu, Mahkamah Rayuan pada hari ini telah melepas dan membebaskan Sam Ke Ting yang merupakan seorang kerani atas kesalahan memandu secara melulu.

Panel tiga hakim diketuai Datuk Hadhariah Syed Ismail yang bersidang bersama Datuk Hashim Hamzah dan Datuk Azman Abdullah membuat keputusan secara sebulat suara sekali gus mengetepikan hukuman penjara enam tahun dan denda RM6,000 oleh Mahkamah Tinggi terhadap Ke Ting.

Mahkamah Rayuan melepas dan membebaskan kerani, Sam Ke Ting, atas kesalahan memandu secara melulu sehingga menyebabkan kematian lapan remaja yang menunggang basikal lajak, pada 2017 di Johor Bahru. pic.twitter.com/ZcNBSj6A14

— Mohd Redzuan Abdul Manap (@redzuanNewsMPB) April 11, 2023

Dilaporkan pada tahun lalu, Mahkamah Tinggi Johor Bahru memerintahkan kerani itu dikenakan hukuman berkenaan atas kesalahan dilakukannya pada 2017.

Hakim Datuk Abu Bakar Katar turut memerintahkan responden, Sam Ke Ting menjalani hukuman penjara enam bulan lagi jika gagal membayar denda selain hilang kelayakan memandu selama tiga tahun berkuat kuasa selepas selesai menjalani hukuman penjara.

Ia sekali gus mengetepikan keputusan Mahkamah Majistret pada 10 Oktober tahun sama, yang mengekalkan keputusan untuk melepas dan membebaskan responden daripada pertuduhan berkenaan.

Abu Bakar dalam penghakimannya, berkata mahkamah bicara sebelum ini terkhilaf apabila gagal memutuskan pembelaan responden secara tidak bersumpah dan hanya bersifat penafian semata-mata.

Berdasarkan pertuduhan, wanita itu didakwa melakukan kesalahan di Jalan Lingkaran Dalam, Johor Bahru, pada jam 3.20 pagi 18 Februari 2017.

Remaja yang maut ialah Mohamad Azrie Danish Zulkefli, 14; Muhamad Shahrul Izzwan Azzuraimie, 14; Muhammad Firdauz Danish Mohd Azhar, 16; Fauzan Halmijan, 13; Mohamad Azhar Amir, 16; Muhammad Harith Iskandar Abdullah, 14; Muhammad Shahrul Nizam Marudin, 14 dan Haizad Kasrin,16.

Tertuduh didakwa mengikut Seksyen 41 (1) APJ 1987 yang memperuntukkan hukuman penjara maksimum 10 tahun dan denda, selain lesen memandu digantung jika sabit kesalahan.


Sama Berat Yamaha NMAX, Netizen Filipina Kagum Dengan Kekuatan Hidilyn Diaz

Nama Hidilyn Diaz mula menjadi bualan dunia setelah beliau memenangi pingat emas pertama untuk negara Filipina dalam acara angkat berat wanita kategori 55kg di temasya sukan Olimpik Tokyo 2020 baru-baru ini.

Lebih menarik lagi, Hidilyn Diaz telah berlatih di beberapa lokasi di Malaysia  sejak tahun lalu termasuklah di satu kawasan perkampungan di Jasin, Melaka ekoran beliau dan pasukannya terkandas akibat pandemik COVID-19 melanda dunia.

Ketika acara angkat berat wanita kategori 55kg ‘Clean and Jerk’ berlangsung, Hidilyn Diaz telah berjaya mengangkat jumlah keseluruhan cakera atau plat bumper yang seberat 127kg.

Baru-baru ini sebuah Facebook Page dari Filipina, Takbong Breezy telah berkongsi persamaan berat plat bumper yang diangkat oleh atlet wanita tersebut baru-baru ini menyamai berat sebuah motosikal Yamaha NMAX.

Perkongsian tersebut telah menyebabkan netizen Filipina terkejut dan kagum dengan atlet tersebut kerana mampu mengangkat cakera yang mempunyai berat menyamai sebuah motosikal yang digunakan oleh orang ramai.

Ternyata segala usaha Hidilyn Diaz bertungkus-lumus dalam melakukan latihan ‘keras’ tanpa henti di rumah keluarga angkatnya yang terletak di Jasin, Melaka telah membuahkan hasil yang membanggakan buat dirinya serta negara Filipina.

Difahamkan kini beliau berstatus ‘jutawan’ setelah menerima ganjaran sebanyak £477,000 (RM2.7 juta) dan sebuah rumah daripada kerajaan Filipina selepas memenangi pingat emas pertama di Olimpik untuk negaranya.

Terkandas di Malaysia dan pusat latihan ditutup, atlet angkat berat Filipina hadapi pelbagai cabaran untuk memburu pingat emas. Klik pautan di bawah untuk baca lebih lanjut.

Berlatih Di Melaka Menang Di Jepun, Hidilyn Diaz Cipta Sejarah Sumbang Emas Pertama Buat Filipina

Atlet Olimpik Uganda ‘Hilang’ Di Jepun, Tinggal Nota Tidak Mahu Pulang Ke Negaranya


Sama-Sama Tunggu Di Hospital, Makcik India Ini Ajar Saya Erti Pilihan

Semalam, waktu menanti giliran suami berjumpa doktor, kami duduk di kerusi di kawasan menunggu. Pesakit sudah tidak ramai kerana hari sudah menghampiri waktu tengah hari.

Tiba-tiba seorang uncle Cina di belakang kami menguap besar, siap dengan pakej bunyi “huwarrrghhhh” memecah kesunyian. Saya tergelak-gelak. Aunty berbangsa India di sebelah juga ketawa bersungguh hingga membongkok badannya. Hihi.

Lalu kami berpandangan dan tergelak bersama. Usianya dalam lingkungan akhir 50-an. Tapi wajahnya nampak segar dan ceria sekali. Dalam baki tawanya, aunty itu berkata kepada saya:

“You tau aa, yang tinggal ini semua sudah tunggu dari pagi. Macam mana tak mengantuk? Saya tadi ambil nombor depan pukul 9 pagi. Sekarang sudah pukul 11.30.” Nadanya baik-baik sahaja. Tidak marah.

“Lamanya aunty. Sudah 3 jam lebih! Aunty sudah makan ke belum?” balas saya.

“Tapikan, saya tak apa tunggu lama. Sebab saya suka check up di sini (Hospital Selayang). Di sini aa, doktor cakap bagus. Nurse pun baik-baik. Selalu saya check sini aa, saya memang puas hati.

Sebab itu saya tak kisah tunggu lama. Saya sudah makan sarapan tadi. Lepas ini saya makan tengahari. Tunggu perut lapar nanti baru saya makan,” katanya lagi dengan senyum yang tidak lekang. Saya senang hati mendengarnya.

“Ya aunty. Saya pun setuju. Doktor dan nurse sini semua OK, sangat membantu. Tapi saya tak tunggu lama. Suami saya dapat laluan ekspres. Hehe…,” kata saya separuh bergurau.

“Ya…mesti dapat laluan special sebab dia pakai kerusi roda. Tak boleh tunggu lama. Memang sepatutnya macam tu lah.”

Kemudian saya masuk dahulu setelah nombor dipanggil. Selesai urusan dengan doktor, ketika menunggu jururawat menyiapkan kad temujanji, tiba-tiba aunty itu datang duduk di sebelah saya. Dia juga sudah berjumpa doktor.

“Macamana aunty? Semua ok tak result darah aunty?”

“Hey, you tau aa…doktor sudah discaj saya dari check up di sini. Mereka suruh saya pergi klinik yang dekat rumah saya saja. Tadi result saya semua bagus!” Jelasnya dan ketawa.

“Ya? Bagusnya. Dulu aunty ada masalah apa?” soal saya.

“Dulu saya kena masuk wad sini sebab doktor kata badan saya terlebih kalsium. Dalam buah pinggang pun ada banyak kalsium. Masa itu saya sudah tak boleh makan. Nak bangun pun badan sakit sangat. Teruklah sakit..”

“Selepas saya keluar wad. Saya mula fikir. Saya mahu sihat. Saya tak mahu sakit lagi. Saya pun sudah tua. Jadi saya fikir kalau saya mahu sihat, saya mesti makan yang sihat la.. kan?

Sekarang saya memang banyak makan sayur. Banyak makan buah. Malam saya sudah tak makan sekarang. Mula-mula memang lapar la.. tapi lama-lama OK je. Saya juga sudah berhenti makan ayam. Ikan saya makan kadang-kadang. Saya banyak minum air suam.”

Wow. Saya kagum mendengarnya. Kuat semangat dia untuk sihat.

“Mesti doktor terkejut kan tengok result darah aunty tadi,” kata saya.

“Yaa…doktor tanya apa saya buat? Saya cakap saya hanya jaga diet makan saya.”

“Kita hidup ni kita yang pilih kan. Betul tak?” soalnya.

“Kalau kita mahu sihat, kita makanlah yang sihat-sihat. Senang saja.” Sambungnya lagi.

Insaf sekejap rasa. Pagi semalam waktu menunggu di HKL saya sudah makan nasi goreng dan sandwich. Tiba di Selayang, ngap pula karipap 2 ketul. Huhu.

Betullah kata aunty, hidup ini kitalah yang membuat pilihan. Mahu yang baik, pilihlah yang baik.

Terima kasih aunty. Perbualan yang sangat positif. Saya suka semangat aunty. Malah ada konsep yang patut kita yang Islam ini amalkan.

1. Makan apabila lapar. Bukan dah kenyang pun makan lagi.
2. Kesihatan yang baik, puncanya dari pemakanan yang baik.
3. Sentiasa fikir yang positif. Fikir yang positif mendorong akal yang sihat. Muka pun ceria saja.
4. Hidup kita adalah pilihan kita. Pilihlah yang baik-baik.
5. Sembanglah yang baik-baik dengan orang lain. Walau sedikit, berikan nilai pada orang lain.


AirAsia Kembali Dengan Promosi Tempat Duduk Bermula 17 Jun 2019

Ini saat yang ditunggu-tunggu oleh anda pemburu tiket murah untuk melancong ke destinasi pilihan. AirAsia nampaknya sekali lagi kembali dengan lebih 5 juta promosi tempat duduk.

Menurut tinjauan kami, anda dapat nikmati tambang istimewa dari serendah RM12 sehala dari Kuala Lumpur ke destinasi domestik. Manakala untuk penerbangan bersama AirAsia X, harga tambang istimewa serendah RM179 untuk penerbangan dari Kuala Lumpur ke Chongqing, Osaka dan banyak lagi destinasi.

Promosi ini bakal berlangsung pada 17 Jun 2019 sehingga 19 Jun 2019 manakala tempoh penerbangan bermula 1 November 2019 sehingga 8 September 2020. Khas buat pengguna BIG Member, anda berpeluang membuat tempahan sehari lebih awal iaitu pada hari ini iaitu 16 Jun 2019.

Untuk lebih penjimatan, anda boleh membeli tiket dengan menggunakan BigPay dan tiada caj pemprosesan akan dikenaka. Jika anda belum memiliki BigPay, anda boleh mendaftar dan menggunakan refferal code ini 1GZSREAKLO untuk mendapatkan kredit sebanyak RM10. Anda boleh membuat tempahan ke destinasi pilihan anda di laman sesawang AirAsia atau melalui aplikasi AirAsia.


Samakan AE86 Dengan Iswara, Reaksi Gadis Ini Buat Peminat ‘Kereta Legend’ Terkesima

Tatkala jenama-jenama kereta sedang berlumba mahu bangunkan kereta elektrik, masih ramai peminat kereta yang menghargai dan berimpian mahu dapatkan kereta keluaran tahun 90an. Lebih-lebih lagi ada sebahagian model kereta JDM (Japanese Domestic Market) yang kini harganya meningkat mencecah jutaan ringgit.

Satu video TikTok telah menarik perhatian ramai apabila seorang lelaki merakam sebuah kereta Toyota AE86 yang dipopularkan oleh manga dan anime Jepun ‘Initial D’. Bagaimanapun perasaan kagum lelaki itu telah ‘dipatahkan’ oleh seorang wanita yang duduk di sebelahnya.

“Kereta JDM? Kereta apa itu? Apa istimewa dia? Macam Iswara je. Nampak buruk je,” kata wanita tersebut.

Perkongsian video itu telah mendapat pelbagai reaksi ramai, lebih-lebih lagi buat peminat kereta JDM tersebut. Mana tidaknya, kereta legend buruan ramai tersebut disamakan dengan kereta ‘Proton Iswara’.

Kata netizen lagi, jika wanita itu tahu model sebenar kereta ‘Iswara’ itu, pasti dia akan terkejut kerana nilai semasanya bermula RM150,000 dan boleh meningkat tinggi lagi ekoran model tersebut sukar dicari pada masa ini.

nah untuk mereka yang perlukan rujukan pic.twitter.com/QiuCQOa4rB

Harga keta buruk tu skrg dlm range rm150k. Buruk2 dia jadi buruan satu dunia tu.

— мαηυѕια вιαѕα  (@chicanoz) October 3, 2022

sissss…. kalau sis dengar harga "iswara" tu confirm sis terkezutt 😅😅😅😅

Mcm wife saya pulak dia ckp mcm saga lama ayah dia 🥲🥲🥲 aii

Ada juga netizen menyatakan pasangannya pula menyamakan kereta Toyota AE86 itu dengan kereta tempatan lain seperti Proton Saga milik ayahnya.

Model Toyota AE86 ini melonjak naik selepas dipopularkan oleh karakter Takumi Fujiwara dalam Initial D yang mengisahkan seorang anak pemilik perniagaan kedai tauhu yang bercita-cita mahu menjadi pelumba drift underground terhebat.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Samakan Penerima Vaksin Dengan Lembu, PU Syed Mahu PDRM Ziarah Suhaimi Saad

Sebut mengenai Suhaimi Saad, pasti ramai yang mengenalinya berikutan tindakan beliau yang kerap menjadi buah mulut netizen menerusi kenyataan beliau yang penuh kontroversi.

Terbaharu, beliau sekali lagi menjadi perhatian netizen menerusi Instagram beliau apabila mendakwa penerima vaksin sebagai lembu. Malah, beliau mengatakan dakwaan yang dibuat turut disebutkan dalam Al-Quran.

A post shared by Suhaimi Saad (@mosusofficial)

Kenyataan beliau nyata mengundang kepada pelbagai tohmahan daripada para netizen namun Suhaimi Saad dilihat telah block individu yang tidak sehaluan dengan pendapat beliau.

Pencetus Ummah Syed pula dalam perkongsian beliau di Instagram memohon Polis Diraja Malaysia (PDRM) untuk menziarah Suhaimi Saad dalam mengetahui keadaan kesihatan beliau. Beliau juga turut menasihatkan Suhaimi Saad agar tidak menyamakan penerima vaksin sebagai lembu.

A post shared by SYED MOHD BAKRI BENYAHYA™ (@pencetusummah_syed)

Sementara itu, berikutan menerima perhatian daripada pelbagai pihak, Suhaimi Saad menerusi Instagram beliau turut menggelarkan diri beliau sebagai presiden bumi datar. Beliau juga dengan lantang mengakui beliau merupakan seorang antivaksin.

Sekitar Jun lalu, Suhaimi Saad mengumumkan ‘perletakan jawatan’ sebagai penyanyi nasyid serta tidak mahu digelar sebagai ustaz.

Tidak Mahu Digelar Ustaz, Suhaimi Saad ‘Letak Jawatan’ Sebagai Penyanyi Nasyid

“Bertongkat Itu Sunnah Nabi” – Niat Suhaimi Saad Untuk Bertongkat Kini Tercapai


Saman Kunan, Wira Yang Terkorban Dalam Misi Menyelamat Gua Di Thailand

Usaha mengeluarkan 12 pelajar dan seorang jurulatih bola sepak di Thailand diteruskan dengan pasukan penyelamat mencari jalan yang terbaik untuk mengeluarkan semua yang terperangkap dengan cepat.

Disebabkan sudah berada terlalu lama di bawah sana, kandungan oksigen di kawasan kumpulan ini semakin hari semakin berkurangan. Buat sementara waktu, kandungan udara dan oksigen di kawasan kumpulan ini perlu mencukupi sebelum mereka mencari cara terbaik untuk menyelamatkan mereka semua.

Namun misi menyelamat ini sudah mengorbankan seorang anggota penyelamat. Saman Kunan bekas askar Navy Seal Thailand meninggal dunia kerana kekurangan oksigen pada kira-kira 1 pagi semalam.

Saman Kunan menemui ajal selepas menghantar tangki oksigen ke lokasi kanak-kanak ini terperangkap. Ketika dalam perjalanan pulang beliau secara tiba-tiba tidak sedarkan diri dan walaupun rakan sepasukan sudah cuba menyelamatkan beliau, beliau tetap tidak sedarkan diri.

“We'll bring the kids home.” Footage Emerges of Thai Diver Who Died During Rescue Mission of School Boys — Saman Kunan, a former member of Thailand's elite navy SEAL unit who was part of the rescue team in Chiang Rai, died around 1am on Friday morning. — Thai Cave Rescue: “We won’t quit", volunteer Saman Kunan said before he passed away. 🙏 * * * * * * * * ———————————————————————— #SamanKunan #Thai #Thailand #Respect #RIP #RestInParadise #SaveChildren #Love #AsianAndProud #Mission #Rescue #Diver #Cave #Children #SchoolBoys #School #YouthSoccer #Youth #Pride #RescueTeam #Asian #Navy #NavySeal #NavySeals #Volunteer #NeverForget #SayHisName #RememberHisName #Humble #TheAsianNetwork

A post shared by  THE ASIAN NETWORK (@theasiannetwork) on Jul 6, 2018 at 11:56pm PDT

Pemergian Saman nyata membuat rakyat Thai bersedih dan raja Thailand, Raja Maha Vajiralongkorn bertitah pengebumian Saman akan ditaja sepenuhnya oleh kerajaan. Saman akan dikebumikan sebagai seorang wira. Beliau akan diterbangkan terus ke kampung halamannya di Roi Et.

Saman sangat dikenali di kalangan sirkit sukan berbasikal dan larian di Thailand. Beliau adalah anggota Navy Seal Thailand yang sangat aktif walaupun sudah bersara dan kini turut bergelar sebagai atlet triathlon.

#SamanKunan – this is the definition of a real man

A post shared by  Bruce underkover (@bruce_underkover) on Jul 6, 2018 at 1:46pm PDT

Last image of Saman Kunan #respect #rip "A former Navy Seal working to rescue a dozen boys and their coach trapped in a cave in Thailand has died from a lack of oxygen, authorities have said. Saman Kunan, a former member of Thailand's elite navy SEAL unit who was part of the rescue team in Chiang Rai, died around 1am on Friday morning."

A post shared by  9GAG: Go Fun The World (@9gag) on Jul 6, 2018 at 7:21am PDT

Menurut kenyataan yang dikeluarkan pihak askar Thai, Saman walapun sudah bersara, beliau tetap aktif dan rapat dengan bekas ahli pasukan dan sekiranya ada aktiviti bersama, beliau akan turut serta.

“Saman meninggalkan kami ketika sedang menyelam di mana kami sama-sama bekerjasama untuk menyelesaikan misi ini. Saman akan sentiasa berada dekat di hati semua yang terlibat dalam misi ini,” kata salah seorang wakil Navy Seal Thailand.

Misi menyelamat diteruskan walaupun misi ini tampak ‘mustahil’ anda boleh lihat penjelasan media tentang keadaan muka bumi gua ini dan mengapa misi ini sangat sukar kepada pada penyelamat. Semoga misi menyelamat ini akan berakhir secepat mungkin.